4. mart 2020. Sastanak članova Odbora za spoljne poslove sa delegacijom Odbora za evropske integracije i regionalnu saradnju Narodne skupštine Republike Srpske\nObradović je istakao da su odnosi Republike Srbije i Republike Srpske na veoma visokom nivou, o čemu svedoče i uzajamne posete visokih zvaničnika dva parlamenta, koje daju dodatni impuls tim odnosima. Prema njegovim rečima, od velikog značaja za obe strane je zajednički nastup u međunarodnim organizacijama a naročito uzajamna podrška u Savetu Evrope.\nŽarko Obradović je upoznao sagovornike sa spoljnopolitičkim ciljevima Srbije, istakavši da je ključni strateški cilj naše zemlje punopravno članstvo u EU, dobri odnosi sa zemljama u regionu, kao i sa velikim silama Kinom, Rusijom i SAD. Takođe, dodao je da se Srbija zalaže i za dobre odnose sa zemljama članicama Pokreta nesvrstanih.\nObradović je ukazao na veliki uspeh predsednika Republike Srbije i ministra spoljnih poslova po pitanju državnog projekta – povlačenje priznanja nezavisnosti Kosova, i s tim u vezi istakao da je u poslednjem periodu 18 država povuklo priznanje i dodao da od 193 zemalja članica UN, 92 zemlje priznaju nezavisno Kosovo, dok 96 zemalja ne priznaje.\nU toku sastanka, Obradović se osvrnuo i na odličnu ekonomsku saradnju dve strane i dodao da postoji prostor za dodatno unapređenje saradnje u oblasti obrazovanja i kulture.\nPredsednik Odbora za evropske integracije i regionalnu saradnju Narodne skupštine Republike Srpske Igor Crnadak je ukazao na odlične odnose dva parlamenta i izrazio uverenje da će u budućnosti ta saradnja biti intenzivirana i dodatno unapređena uzajamnim posetama. Istakao je da je spoljna politika Srbije napravila veliki iskorak, naročito u odnosima sa regionom, Evropskom unijom i sa velikim silama. Izrazio je zahvalnost Srbiji na velikom političkom razumevanju, kao i na ekonomskoj i finansijskoj podršci, koja se ogleda kroz realizaciju brojnih infrastrukturnih projekata. Osvrnuo se i na činjenicu da Srbija, kao jedna od zemalja potpisnica Dejtonskog mirovnog sporazuma, ispunjava svoje obaveze i zalaže se za stabilizaciju ne samo Srbije i RS, već i čitavog regiona.\nSagovornici su se složili da je parlamentarna saradnja na visokom nivou i zaključili da se u svim važnim pitanjima dve strane međusobno podržavaju.\nSastanku su prisustvovali i članovi Odbora za spoljne poslove Dubravka Filipovski, Dušica Stojković i Nikola Savić.


Genesis prikazuje novu EV varijantu luksuzne limuzine G80 – Danasnje\nHome/Automobili/Genesis prikazuje novu EV varijantu luksuzne limuzine G80\nsmiljanax April 19, 2021\n0 19,274 1 minut citanja\nGenesis je otkrio električnu verziju luksuzne limuzine G80. Zove se Elektrifikovani G80 i na kraju će se prodavati u SAD Više detalja o njegovom pogonskom agregatu i baterijskom paketu dolaziće kasnije ove godine.\nGenesisova luksuzna limuzina srednje veličine, G80, biće prvi model u svojoj liniji koji će ponuditi potpuno električni derivat. Zove se Electrified G80 i čini se da je gotovo identičan verziji na gas, osim nekoliko manjih razlika u opremanju i drugačije prednje rešetke koja sadrži ploču koja se otvara da bi se otvorio otvor za punjenje.\nO električnom pogonu G80 ne znamo mnogo, osim činjenice da će se standardno isporučivati sa pogonom na sva četiri točka i da mu domet doseže 310 milja prema globalnom NEDC standardu ili 265 milja prema korejskom standardu.\nGenesis još uvek nije obezbedio veličinu ili izlaznu snagu baterijskog paketa, ali kaže da će standardne mogućnosti brzog punjenja moći da dopune bateriju sa 10 na 80 procenata napunjenosti za 22 minuta. Vreme od 0 do 60 mph za koje se tvrdi da iznosi 4,9 sekundi znači da bi električni model trebao biti brži od osnovnog 2,5-litarskog četvorocilindričnog motora G80, ako ne i kao flota kao opcionalni tvin-turbo 3,5-litarski V-6.\nČini se da unutrašnjost ima isti elegantan dizajn kontrolne table kao i model sa gasom, ali Genesis kaže da je u nju ugrađen veliki broj recikliranih materijala. Genesis je izbegao futuristički dodir dizajna spoljašnjosti i enterijera viđen kod drugih električnih luksuznih limuzina, kao što su Audi e-tron GT i Mercedes EKS, u korist izgleda koji se u osnovi ne razlikuje od konvencionalnog G80.\nGenesis kaže da će objaviti više američkih detalja o elektrifikovanom G80 kasnije ove godine, što sugeriše da će se on prodati na našim obalama bilo krajem 2021. ili početkom 2022. godine. Verovatno će početi da započinje sa značajnom premijom cena u poređenju sa gasom. pogonjen G80, koji počinje sa 48.745 dolara.\nAustralijski najjeftiniji električni automobil stiže ove godine po ceni "znatno ispod 35.000 dolara"


NUNS i NDNV: U Sremskim Karlovcima polovina novca – novosnovanom mediju bez impresuma | Autonomija\n"Polovinu novca, odnosno 1,5 milion od ukupno tri namenjenih po konkursu, dobio je potpuno nepoznati novosadski portal brif.rs, koji je registrovan pre dva mesecai i koji je, vrlo očigledno, blizak Srpskoj naprednoj stranci"\nNezavisno udruženje novinara Srbije (NUNS) i Nezavisno društvo novinara Vojvodine (NDNV) saopštili su danas da je u Sremskim Karlovcima nastavljena neprihvatljiva praksa dodeljivanja javnih sredstava medijima bliskim vlasti.\n„Polovinu novca, odnosno 1,5 milion od ukupno tri namenjenih po konkursu, dobio je potpuno nepoznati novosadski portal brif.rs, koji je registrovan pre dva mesecai i koji je, vrlo očigledno, blizak Srpskoj naprednoj stranci“, naveli su NUNS i NDNV.\nDodaje se u saopštenju i da taj „portal nema ni impresum, što je obaveza koju predviđa Zakon o javnom informisanju i medijima“.\nStaleška uduženja su navela i da je to urađeno „kroz komisije u kojima nema predstavnika reprezentativnih novinarskih i medijskih udruženja i koje očigledno samo sprovode prethodno donete političke odluke“.\nNUNS i NDNV smatraju da je serija loših, „čak tragikomičnih vesti sa lokalnih konkursa za javno informisanje, samo potvrda da je sistem konkursnog sufinansiranja uzurpiran od strane vlasti“.\nTo je urađeno „kako bi se usmerila sredstva za poslušne medije i političku propagandu, što je sasvim suprotno zakonski definisanom javnom interesu“.\nNovinarska udruženja su upozorila članove komisija da, zbog ovakvih odluka, snose ogromnu odgovornost.\nPozvali su Državnu revizorsku ustanovu da izvrši temeljnu reviziju lokalnih konkursa za javni interes u sferi javnog informisanja „zbog uočenih i javno saopštenih mnogobrojnih nepravilnosti“.


Izbori 2016 – PodrinjeINFO\nNovi brojevi u Medicini rada\nLoznica u pripravnosti zbog poplava\nIzlila se Štira u Loznici\nZoran Mirković u Šotrinom filmu „Santa Maria della Salute“\nMay 06, 2016 No Comments Izbori 2020 PodrinjeINFO\nRepublička izborna komisija objavila je u četvrtak uveče konačne rezultate vanrednih parlamentarnih izbora u Srbiji, prema kojima će svoje predstavnike u novom skupštinskom sazivu imati 12 izbornih lista. Ukupni rezultati izbora su najpre podeljeni novinarima oko 21.00 sat, ali je ubrzo na sednici RIK-a izbila polemika predstavnika pojedinih opozicionih partija koji su ukazali na nepravilnosti izbornog procesa na Kosovu i Metohiji. Potom je oko 22.30 sati za proglašenje\nApril 28, 2016 No Comments Izbori 2020 PodrinjeINFO\nRIK poništio izbore na 15 izbornih mesta\nRepublička izborna komisija (RIK) poništila je u sredu uveče izbore na osam biračkih mesta u Srbiji, čime je broj biračkih mesta na kojima su poništeni izbori, porastao na 15. RIK je poništila izbore na biračkim mestima u Vranju, Nišu, Beogradu, Jagodini, Kladovu, Sremskim Karlovcima, Bačkoj Topoli i Užicu. To znači da će izbori biti ponovljeni na pet biračkih mesta u Nišu, i po dva u Jagodini, Vranju i\nApril 25, 2016 No Comments Izbori 2020 PodrinjeINFO\nRIK : SNS ispod 49%\nRepublička izborna lista (RIK) saopštila je jutros, na osnovu 96,23 odsto prebrojanih glasova, da je na parlamentarnim izborima najviše glasova, odnosno 48,28 odsto, osvojila koalicija “Aleksandar Vučić Srbija pobedjuje”, a da u skupštinu ulazi još šest izbornih lista. Prema najnovijim preliminarnim rezultatima u Skupštinu Srbije, pored SNS, ulaze i koalicija SPS-JS, Demokratska stranka, SRS, Pokret Dosta je bilo, koalicija SDS-LDP-LSV, kao i koalicija DSS-Dveri. Prema tim podacima SPS-JS\nNaprednjacima apsolutna vlast u Loznici\nSrpska napredna stranka zajedno sa svojim koalicionim partnerima ubedljivo je pobedila na lokalnim izborima za odbornike Skupštine grada Loznica. Po preliminarnim rezultatima GIK-a, SNS je u Loznici osvojio 44,4% glasova birača – 34 odbornika, SPS 9,31% – 7 odbornika, Grupa gradjana DR Zoran Nikolić 7,95% – 6 odbornika, SNP 6,29% – 4 odbornika, DS 6,14% – 4 odbornika, Grupa gradjana Smelo 5,87% – 4 odbornika. Ispod cenzusa su\nApril 13, 2016 No Comments Izbori 2020 PodrinjeINFO\nRIK do sada proglasio 21 izbornu listu\nRepublička izborna komisija treba do ponoći da utvrdi i objavi zbirnu izbornu listu u “Službenom glasniku”. Za učešće na vanrednim parlamentarnim izborima 24. aprila Komisija je do sada proglasila 21 izbornu listu, a još jedna se razmatra. Na vanrednim parlamentarnim izborima u Srbiji pravo glasa ima 6.737.808 birača, koji će moći da glasaju na 8.378 biračkih mesta, od kojih je 29 u zatvorima i 38 u inostranstvu. Predizborna tišina, odnosno\nApril 09, 2016 No Comments Izbori 2020 PodrinjeINFO\nRIK-u predat rekordan broj izbornih lista\nZa učešće na izborima zakazanim za 24. april predat je rekordan broj izbornih lista, a do petka u 23.00 sata, sat pre isteka roka za prijavljivanje, potvrdjeno je 16 lista. Predsednik Republičke izborne komisije (RIK) Dejan Đurđević rekao je da su u petak uveče potvrdjene liste Levica Srbije – Borka Stefanovića, Demokratskog pokreta Rumuna Srbije – Stranke Rusa Srbije i Romska lista Srbije. Do danas je bilo proglašeno\nMarch 31, 2016 1 Comment Izbori 2020 PodrinjeINFO\nKo sme, taj može za Loznicu\nGrupa gradjana,, Jovan Malović – Ko sme, taj može za Loznicu” predala je listu od 28 kandidata za odbornike i 864 potpisa gradskoj izbornoj komisiji. Predstavnici ove grupe gradjana veruju da njihova lista može biti prijatno iznenadjenje na predstojećim lokalnim izborima, a njihova lista će biti pod rednim brojem 9.\nMarch 30, 2016 No Comments Izbori 2020 PodrinjeINFO\nGrupa Gradjana “Dr Zoran Nikolić” predala listu\nGrupa gradjana,, Dr Zoran Nikolić” predala je listu od 42 kandidata za odbornike i 1490 potpisa gradskoj izbornoj komisiji. Predstavnici ove grupe gradjana veruju u dobar izborni rezultat na predstojećim lokalnim izborima, a njihova lista će biti pod rednim brojem 8.\nMarch 19, 2016 No Comments Izbori 2020 PodrinjeINFO\nSDPS čvrsto uz SNS


TENKISTI Vojske Srbije plasirali su se u polufinale Tenkovskog biatlona na poligonu Alabino kod Moskve, u veoma jakoj konkurenciji ekipa iz 19 zemalja.\nTri srpske posade u individualnim trkama su pokazale zavidnu veštinu u vožnji, savladavanju prepreka i preciznosti gađanja topom i spregnutim mitraljezom, što im je donelo plasman među osam najboljih ekipa u najatraktivnijoj disciplini Međunarodnih vojnih igara.\nPolufinalne štafetne trke biće održane 31. avgusta i 1. septembra, a nakon današnjeg žreba znaće se kada naši tenkisti izlaze na stazu. Za razliku od individualnih trka koje se voze tri kruga i tenkovske posade kreću u razmacima, polufinale je posebno atraktivno jer se vozi u četiri kruga i sve ekipe kreću istovremeno.\nOvogodišnje Međunarodne vojne igre održavaju se od 23. avgusta do 4. septembra na teritoriji Rusije i 10 zemalja suorganizatora, među kojima je prvi put i Srbija. Na ovom prestižnom takmičenju, u nadmetanju u 34 discipline učestvuju ekipe iz 42 zemlje, a pripadnici Vojske Srbije takmiče se u pet disciplina – „Čuvar reda“, „Tenkovski biatlon“, „Snajperska granica“, „Vojni reli“ i „Armija kulture“.\nSRPSKI VOJNICI "UKROTILI" RUSKOG "TIGRA": Nove medalje za našu armiju na Međunarodnim vojnim igrama (FOTO)\n26. 08. 2021. u 17:16\nVOJSKA SRBIJE JAČA ZA 93 PODOFICIRA: Stefanović – Da budete posvećeni i da pokažete da volite svoju Srbiju uvek i na prvom mestu\n27. 08. 2021. u 16:33\nTenkovski biatlon Vojska Srbije tenkisti Vojske Srbije srpski tenkisti Rusija vesti Međunarodne vojne igre


Spas i Nada - udruženje invalida i dijabetičara - CIMET POMAŽE\nDodavanje cimeta dezertu može ublažiti porast nivoa šećera u krvi, pokazalo je istraživanje švedskih naučnika Univerziteta u Malmeu.KOD NAS ODAVNO.\nIstraživanje je sprovedeno na 14 zdravih ispitanika posle kojeg su naučnici izjavili da veruju da se učinak cimeta temelji na usporavanju prolaska hrane iz želuca do creva, ali istovremeno upozoravaju da je još prerano za prepisivanje cimeta kao terapije za dijabetes.\nDodavanjem cimeta u desert može da se ublaži skok nivoa šećera u krvi koji nastupa posle konzumiranja slatkiša, poručuju švedski stručnjaci s Univerzitetske bolnice u Malmeu. Taj efekat pripisuje se činjenici da cimet usporava prelazak hrane iz želuca u creva, što je švedski tim ustanovio uz pomoć ultrazvuka.\n'Još je rano da se ljudima koji boluju od dijabetesa nedvosmisleno preporuči cimet kao dodatna terapija za bolest', kažu švedski stručnjaci i podsećaju da je jedna ranija studija pokazala da je kod osoba obolelih od dijabetesa tipa 2 posle četrdesetodnevnog konzumiranja cimeta došlo do smanjenja nivoa šećera i holesterola.\nNasuprot tome, jedno drugo istraživanje pokazalo je da cimet nema nikakvo dejstvo na nivo šećera u krvi kod obolelih od dijabetesa tipa 1.\nPotrebna su dalja istraživanja dejstva cimeta na obolele od šećerne bolesti, podvlače stručnjaci iz Malmea. KOMENTAR - VEĆINA NAŠIH ČLANOVA UDRUŽENJA SPAS I NAD KORISTE VEĆ GODINAMA CIMET sa jogurtom ujutro i uz kafu, pokazalo se da ima uticaja na nivo šećera i masnoće- smanjuje. Dakle onima kojima prija nemože da škodi .


Hrabre žene Kruščice obilježavaju godišnjicu borbe mještana Kruščice protiv izgradnje mini hidroelektrana - Vitez.info\nHrabre žene Kruščice obilježavaju godišnjicu borbe mještana Kruščice protiv izgradnje mini hidroelektrana\n21. kolovoza 2020\nGrupa Hrabre žene Kruščice u ponedjeljak obilježava godišnjicu borbe mještana Kruščice, s početkom u 12 sati, na mostu Hrabrih žena Kruščice u selu Kruščica kod Viteza.\nObilježavanje godišnjice organizuje se povodom godine dana od kako je grupa žena iz sela Kruščica, danas poznatija kao „Hrabre žene Kruščice“, tijekom 500 dana i noći blokirala most preko istoimene rijeke, čime je spriječila izgradnju dvije mini hidroelektrane.\nNa godišnjici obilježavanja članice grupe pripremit će performans koji govori o napadu policijskih snaga na žene Krušcice, kao i o svim prekršenim procedurama pri izdavanju dozvola za izgradnju mini hidroelektrana.\n“Želimo javnost podsjetiti da mještani Kruščice vode pravnu bitku kojom smo se do sada izborili za nekoliko uspješnih sporova pred Kantonalnim sudom u Novom Travniku, a čije sudske odluke se odnose na nezakonistosti u postupcima i ponavljanje postupaka koji se tiču okolinske dozvole, urbanističke suglasnosti i građevinske dozvole”, kažu iz ove grupe.\nOvo će biti prilika da se na na godišnjici obilježavanja prisjete svih poduzetih aktivnosti i rezultata njihove borbe.\n“Glavni cilj naše grupe je poništenje procedura za Izmjenu Prostornog plana KSB iz 2017.godine i Prostornog plana posebnog obilježja iz 2016. godine koji su doneseni netransparentno i bez javne rasprave u kojoj su morali sudjelovali mještani MZ Krušcica. Također, naš cilj je vraćanje postupka na početni doneseni Prostorni plan KSB (2005.-2025.), kojim je planirana zaštita ovog područja i razvoj turizma. Tim povodom, nastavljamo našu pravnu borbu i tokom 2020. godine!”, poručuju iz grupe Hrabre žene Kruščice.\nVideo poruke Hrabrih žena Kruščice možete pogledati na sljedećim linkovima:\nIz grupe Hrabre žene Kruščice pozvale su sve da prilikom dolaska na ovaj događaj poštuju naredbe Federalnog stožera civilne zaštite za vrijeme pandemije koronavirusom.\nPrethodni članakTijekom protekla 24 sata u FBiH 225 pozitivno na koronavirus, u ŽSB njih 12\nSljedeći članakVITEZ: Nastavljeni radovi na saniranju nogostupa


Navijač Manchester Uniteda prodajom zemljišta želi da spreči gradnju trening centra rivala - Bizlife.rs\nNavijač Manchester Uniteda prodajom zemljišta želi da spreči gradnju trening centra rivala\n14:54 London, 14/02/2012\nNavijač Manchester United-a prodajom 5.000 parcela namerava da blokira pokušaje gradskog rivala Manchester Cityja da na njoj izgradi 100 miliona funti vredan kompleks za treninge.\nBiznismen Šon O’Brajan podelio je svoje zemljište, na kojoj je bila njegova transportna kompanija “OB Trucks” u blizini City-jevog stadiona Etihad, u parcele za prodaju kako bi onemogućio odluku gradskog veća da mu oduzme nekretninu zbog javnog interesa.\nO’Brajen parcele prodaje po 250 funti preko veb stranice „Unite Against the City“ i nudi ih svakom „žestokom navijaču Reds-a”, kako bi naveo klub da pregovara individualno i pošteno za svaki deo zemlje.\nLokalni list „Manchester Evening News“ piše da je O’Brajen odbio ponudu Manchester City-ja vrednu milion funti za zemlju čime je otežao namere uprave ovog fudbalskog kluba da izgradi sportski kompleks.\nMančestersko gradsko veće izdalo je naredbu o obaveznoj prodaji kako bi prisililo O’Brajena da proda zemlju pod tržišnoj vrednosti.


Vučić proglasio vanredno stanje u Srbiji: Zatvara se život da bismo sačuvali život · gradski.online\nVučić proglasio vanredno stanje u Srbiji: Zatvara se život da bismo sačuvali život\nBEOGRAD- Zbog širenja virusa korona predsednik Srbije, Aleksandar Vučić, proglasio vanredno stanje na teritoriji cele zemlje. U obraćanju naciji, predsednik države je rekao da od ponedeljka nema škole, vrtića i fakulteta:\n-Škole nećemo verovatno otvarati do kraja godine. Sve se zatvara, nema treninga, nema sporta, nema teretana, da ne objašnjavam zašto. Zatvara se život da bismo sačuvali život, da bismo zaštitili naše stare- rekao je Vučić i dodao da je, prema poslednjim podacima, ukupno 48 osoba zaraženo:\n-Nemamo smrtnih slučajeva, ali nema nikakve sumnje da u danima koji dolaze, da ćemo se sa tim suočiti.\nNadamo se da ćemo moći da obezbedimo rast takvih slučajeva aritmetičkom, a ne geometrijskom progresijom kao u Italiji i Španiji- naveo je Vučić i posebno apelovao na penzionere da ne izlazi iz svojih kuća i stanova. Onaj ko bude prekršio naredbu o izolaciji dobiće tri godine zatvora, poručio je Vučić.\nPrethodnoDaleko od Kikinde i bez treninga: Odbojkaši do važne pobede u Kleku\nSledećeOdluka menadžmenta “Kalcedonije”: Obustavljen rad pogona u Kikindi i Subotici


Spisak oblasti i zemalja sa novom varijantom B.1.1.529, koju je Svetska zdravstvena organizacija (SZO) nazvala omikron soj, objavio je Nacionalni institut za javno zdravlje (NIJZ). Na tom spisku su trenutno Južna Afrika, Bocvana, Esvatini, Lesoto, Namibija i Zimbabve.\nPrema novoj uredbi vlade u Ljubljani, desetodnevni karantin biće uveden za putnike koji su boravili u tim zemljama ili su ih pre ulaska u Sloveniju posetili u prethodnih 14 dana, prenosi STA.\nKarantin se ne može prevremeno prekinuti, a nakon 11 dana u karantinu obavezan je PCR test. Ukoliko je test pozitivan, primenjuje se isti protokol kao i za sve druge osobe koje su pozitivne na korona virus.\nU saopštenju NIJZ nova omikron varijanta korona virusa koja je prvi put otkrivena u Južnoj Africi i za koju se smatra da je zaraznija od do sada poznatih sojeva, još nije detektovana u Sloveniji.


Blic - Pre 30 minuta Ministar unutrašnjih poslova Srbije Ivica Dačić izjavio je večeras da će zbog povećanog broja prijavljivanja prebivališta u opštinama Bujanovac, Preševo i Medveđa u narednim danima MUP sprovoditi kontrolu prebivališta na jugu Srbije. "Vizna liberalizacija neće važiti za one sa prebivalištem na Kosovu i Metohiji i mi imamo obavezu prema Evropskoj komisiji da proverimo da li su zahtevi za pasoše i adrese stvarni ili fiktivni", izjavio je u Nacionalnom dnevniku televizije "Pink" ministar Dačić. Prema rečima Dačića "akcija ne treba da izaziva bilo kakvo uznemirenje u albanskim sredinama na jugu Srbije". Ministar policije je ranije danas izjavio Tanjugu da je akcija u selu Končulj u opštini Bujanovac, u okviru koje je policija u zakopanoj cisterni pronašla velike količine oružja i municije, okončana i da će doprineti stabilizaciji na jugu Srbije. "Ova akcija će biti doprinos stabilizaciji političkih i bezbednosnih prilika u interesu svih građana na jugu Srbije, i Albanaca i Srba", rekao je Dačić. Ministar je precizirao da je u metalnoj cisterni, koja je bila ukopana metar i po u zemlji, nađen jedan bestrzajni top, tri minobacača 81 milimetar sa lafetom, šest ručnih bacača kao i tri poštolja za mitraljez 1,62 milimetra. Dodao je da je pronađeno i osam protivtenkovskih mina, 16 protivpešadijskih mina, 24 projektila za ručni bacač, 150 mina za minobacač, 139 ručnih bombi, 96.800 metaka kalibra 7,62 milimetara i 4.000 metaka kalibra 12,7 milimetara. Dačić je rekao da je akciju sprovela multietnička policija iz Bujanovca, u skladu sa njegovim dogovorom sa albanskim predsednicima opština sa juga Srbije da se u policijskim aktivnostima više angažuje multietnička policija na tom području. Dačić je o akciji upoznao albanske lidere sa juga Srbije, predstavnike međunarodne zajednice, kao i predstavnike Kfor-a, Unmik-a i Euleks-a na Kosovu i Metohiji, imajući u vidu da se lokacija na kojoj je cisterna zakopana, nalazi uz samu administrativnu liniju\nala je napunio cisternu The Show Must Go On...\nPoslednji put ažurirao/la cikabosko : 19.08.2009. u 22:38\nOriginal postavio al bundy ala je napunio cisternu Taman za koferce! Odgovorite sa citatom\nA kad ce da proveri fiktivna prebilvalista na drugim lokacijama u Srbiji Odgovorite sa citatom


Sporna scena u kojoj Miloš Bojanić optužuje Jevreje\nOn je ukazao da je ovaj postupak važan i s aspekta generalne prevencije da kao društvo pokažemo da u Srbiji postoji sistem vrednosti u kome nema mesta za govor mržnje. Tužilaštvo je odmah čim je dopro glas do nas obavestilo javnost da je nedopustivo davati antisemitske izjave i to naročito na televiziji koja poseduje nacionalnu frekvenciju.\nU prepirci sa Mikom Kostić, koja je Maju Nikolić optužila za antisemitizam rano ujutru između četvrtka i petka, 24. i 25 februara, Bojanić je izgovorio:\n„Mi ne možemo voleti Jevreje koji su nas bombardovali, koji su nam poslali uranijum, rakove i čuda”. Za to vreme Maja Nikolić je ponavljala: „Ne volim Jevreje”.\nOva rasprava u programu „Dvor” emitovana je direktno na Televiziji „Pink“. Radiodifuzna agencija Srbije reagovala je istog dana i zatražila da se izbaci iz „Dvora” Maja Nikolić, ali ne i Bojanić.\nMaja Nikolić se kasnije izvinjavala i pokušala da se opravda da se njena izjava „ne volim Jevreje” odnosi samo „na one pripadnike tog naroda koji su odlučili da se bombarduje Srbija”.\nČlan beogradske Jevrejske opštine Avram Izrael, koji je ušestvovao u odbrani Beograda za vreme NATO bombardovanja, kaže da je bilo neophodno da se država oglasi tako što će pokrenuti postupak kao preventivu protiv poraslog antisemitizma u Srbiji.\nOhrabruje što je reakcija na „dvorske lude” dosta pristojna. Čuli smo stereotipni antisemitski govor mržnje. Nemam ništa protiv da me neko ne voli, ali takve poruke ne mogu da se šire javno i još na televiziji sa nacionalno frekvencijom kaže Izrael.\nOn napominje da u Jevrejskoj opštini znaju da je u poslednje vreme odštampano puno pamfleta s antisemitskom sadržinom, koji se i dalje slobodno distribuiraju a svaki dan osvane novi grafit mržnje.\n- Pored jevrejskog groblja u Beogradu stalno se ispisuju takve poruke. Sada se vidi više slojeva boja. Jevrejsku zajednicu koja broji nešto više od 1.000 ljudi u Srbiji ne mogu sačuvati sudovi, Radiodifuzna agencija i mediji, nego tu odgovornost mora preuzeti većinski narod. To je jedini garant da antisemitizma neće biti, a država mora da pomogne, rekao je Izrael.\nOn je ocenio i da na putu za EU ne postoji prostor za takve pojave i da ohrabruje što je lično primio oko stotinu poruka podrške svojih kolega i prijatelja, kao i to što je na Fejsbuku otvorena peticija podrške jevrejskoj zajednici.\nMinistarka pravde Snežana Malović kaže za „Blic” da su antisemitske izjave, vređanje na verskoj, nacionalnoj i rasnoj osnovi nedopustive u demokratskom društvu kao što je naše.\n- Svaki govor mržnje u kome se stiču elementi krivičnog dela mora biti sankcionisan. Brza reakcija tužilaštva koje je odmah pokrenulo istragu pred Višim sudom u Beogradu dokaz je da je govor mržnje u Srbiji nedopustiv, da ne može proći nekažnjeno - kaže ministarka Malović.\nJevrejska zajednica nije zadovoljna reakcijom države niti reakcijom drugih verskih zajednica na poslednje antisemitske ispade, rekao je juče u Somboru predsednik Jevrejske zajednice Srbije Aleksandar Nećak, dodajući da ptiom izuzima tužilaštvo i Tomu Zorića koji je odmah reagovao.\n- Očekivali smo reakciju i Ministarstva vera. Ali do danas nismo imali ni izjavu ni poziv nijednog ministra, a obratili smo se svima, pa i premijeru. Naš utisak je da nacističke grupacije koje se pojavljuju u Srbiji država još uvek ne doživljava ozbiljno - kaže Nećak .\nOn je podsetio da je ova zajednica podnela više od 20 krivičnih prijava i tužbi, ali su uglavnom usledili odgovori kako „ne može ništa da se uradi jer ne zna se ko je autor antisemitskog teksta ili nije poznata adresa autora”.\nNećak kaže da je jevrejska zajednica očekivala podršku crkava i verskih zajednica posle antisemitskih ispada, ali da je podrška izostala.


septembar 2017. » Astro portal\nOVAN Kada su u pitanju Ovnovi, najbolje je da se u ovom periodu okrenu i poslovnim aktivnostima, jer će im planeta Mars doneti mnogo toga što je ostalo nezavršeno i što može stvarati probleme. Savet za Ovnove jeste da ne pokreću nove poslovne aktivnosti, jer je najvažnije da završe sve one koje su bili započeli. Ovnovi po prirodi znaju često biti površni, pa bi trebalo tokom septembra da se preispitaju […]\nOVAN Emotivni partner je u toku septembra u boljoj poziciji od vas, pa verovatno da neće shvatati koliku vam tenziju unosi svojim ponašanjima i svojim “lako ćemo” stavovima, dok se vi slamate od posla i obaveza ili dok pokušavate da zadovoljite njegove potrebe. No, period koji će vam biti aktuelan tokom treće dekade septembra (nekima od vas krenuće i malo ranije) potpuno je drugačiji – donosi vam mogućnosti za odlazak […]\n29. 08. 2017. Više\nNa poslovnom planu, ovaj mesec ukazuje na potrebu za posmatranjem sopstvene ličnosti i potragu za odgovorima koji su u nama samima. Obavezno razmotrite ono šta ste dobro uradili, a šta nije donelo pozitivne rezultate, te tada napravite bolji biznis plan ili drugačiju koncepciju dosadašnjeg poslovanja. Tako ćete moći da donesete odluke koje mogu biti presudne za dalje i uspešnije poslovanje. U emotivnim odnosima, u ovom periodu, nećete biti zadovoljni sa […]


Radojičić: Kovid propusnice bolje rešenje - Beograd - Dnevni list Danas\nPočetna » Vesti » Beograd » Radojičić: Kovid propusnice bolje rešenje\nOn je, gostujući na Radio televiziji Srbije, istakao da nemamo mnogo izbora, jer je jedna mogućnost da se zarazimo i da imamo laku ili tešku kliničku sliku, a druga varijanta je da se vakcinišemo.\n„Mislim da su kovid propusnice bolje rešenje u ovom trenutku, jer ćemo na taj način i one ljude koji nisu vakcinisani zaštiti tako što neće ulaziti u prostore gde postoji rizik od zaražavanja, čime će se smanjiti cirkulacija virusa u populaciji. Generalno, kao društvo tražimo najracionalnije rešenje, a ja verujem da će kovid propusnice biti uvedene“, istakao je gradonačelnik.\nRadojičić je rekao da ga podaci o zaražavanju dece brinu i kao gradonačelnika, i roditelja, ali i dečjeg hirurga.\n„Apsolutno je važno da se vakcinišemo, jer je to jedino rešenje da se izađe iz ove situacije. Kliničke slike kod dece su sada mnogo teže nego u prethodnom periodu“, naveo je Radojičić.\n„Prema podacima koje imam, poslednjih dana se broj pozitivnih i hospitalizovanih održava konstantnim. Nadam se da će u narednom periodu broj zaraženih početi da opada i da će se na taj način završiti ovaj poslednji talas“, naglasio je Radojičić.\nKorona viruskovid propusniceZoran RadojičićBeograd


Kako će poreznici kontrolisati samostalnost preduzetnika – GMinfo\nSamo dva od devet kriterijuma iz testa samostalnosti su strogo formalna za potrebe testiranja, kriterijum 7 koji govori o postojanju ili nepostojanju klauzule o uobičajenom poslovnom riziku, i kriterijum 8 koji govori o postojanju ili nepostojanju klauzule zabrane konkurencije. Sve ostale kriterijume utvrđivaće poreski inspektor sa širokim prostorom za diskreciono tumečenje činjenica „na terenu“.\nInspektor ima pravo uvida i u mejl prepisku paušalca i klijenta.\nVeliki broj domaćih preduzetnika i IT-ijevaca je u procesu donošenja zakona izražavao bojazan da će se novim propisima biznis učiniti manje konkurentnim u odnosu na region.\nDigitalna zajednica, organizacija koja je nastala kao odgovor na navedene poreske izmene, saopštila je da su neke njihove sugestije usvojene, ali da u konačnoj verziji zakona „ipak nije odgovoreno na sva njihove zahteve i pitanja“.\n„Jedan od glavnih problema na koje je ukazano jesu nedovoljno definisani kriterijumi testa, za koji verujemo da daje isuviše slobode za tumačenje i uvodi nesigurnost u poslovanje domaćih privrednih subjekata (i preduzetnika i kompanija koje sa istima sarađuju). Kako ne postoji mogućnost da preduzetnik na početku svog poslovanja bude siguran u kojoj meri ispunjava test, kao ni bilo kakva garancija državnih institucija s kojom bi preduzetnik mogao da posluje bez bojazni da će postojati različito tumačenje stavki testa, smatrali smo da treba na neki način obezbediti manju neizvesnost“, navodi se u saopštenju.\nJedna od tačaka koja je izazivala najviše nedoumica bio je prvi kriterijum, a koji glasi „Nalogodavac ili povezano lice s nalogodavcem određuje radno vreme preduzetniku ili preduzetniku paušalcu ili su odmor i odsustva preduzetnika ili preduzetnika paušalca zavisni od odluke nalogodavca ili povezanog lica s nalogodavcem i naknada preduzetniku ili preduzetniku paušalcu se ne umanjuje srazmerno vremenu provedenom na odmoru“.\nDržava je i u pojašnjenjima navela da je teško odrediti „tačan, pa i okvirni broj radnih časova određene učestalosti da bi se sa sigurnošću tvrdilo da postoji određeno radno vreme nesamostalnog preduzetnika“, kao i da će ispunjenje ili neispunjenje ovog kriterijuma u praksi zavisiti „od slučaja do slučaja“.\nU svim pojašnjenjima kriterijuma, država je poreskim inspektorima omogućila više načina za utvrđivanje samostalnosti, a dala im slobodu da ih po svom nahođenju biraju, zbog čega su preduzetnici i ranije upozoravali da im se omogućava preveliko diskreciono pravo da nekome razrežu porez.\nPoreska je objasnila da je prvi kriterijum testa samostalnosti postavljen alternativno, odnosno da je dovoljno da jedan od dva pod-kriterijuma bude ispunjen da bi se smatralo da je kriterijum 1 ispunjen.\nDruga najčešća tačka sporenja ticala se dužine angažovanja i glasila je „Preduzetnik ili preduzetnik paušalac obavlja aktivnosti uz naknadu za istog nalogodavca ili za povezano lice s nalogodavcem, neprekidno ili sa prekidima 130 ili više radnih dana u periodu od 12 meseci koji počinje ili se završava u odnosnoj poreskoj godini, pri čemu se obavljanjem aktivnosti u jednom radnom danu smatra obavljanje aktivnosti u bilo kom periodu tokom tog radnog dana između 00 i 24 časa“.\nUkoliko je ugovor o angažovanju zaključen na neodređeni vremenski period pri čemu je preduzetnik konstantno ili redovno/kontinuirano na raspolaganju nalogodavcu, a preduzetnik pet kalendarskih meseci izdaje fakture za svoj rad u tom periodu, poreski inspektor će smatrati da je kriterijum 9 ispunjen, navodi se u pojašnjenju.\nTo znači da preduzetnici, ako žele da ne „padnu“ na ovom kriterijumu, više ne mogu da na neodređeno ili višemesečni period potpišu ugovor po kom bi bili u obavezi da nalogodavcu budu na raspolaganju, shodno hitnosti posla.\nTest samostalnosti uveden je Izmenama i dopunama Zakona o porezu na dohodak građana, a preduzetnici koji padaju test samostalnosti, a do početka marta nistu otvorili DOO-a ili se zaposlili, pri kontroli poreskog inspektora plaćaju veći porez i doprinose na prilive koji stignu nakon tog datuma.\nU nedavno objavljenom dokumentu se navodi i da će utvrđivanjem nesamostalnosti kroz test sve prihode ostvarene u tom odnosu država oporezujivati kao „drugi prihod“, čime se poreska stopa povećava sa dotadašnjih 10% na novih 20%, pri čemu se povećava i osnovica na kojuse poreska stopa primenjuje, ali i osnovica doprinosa za obavezno socijalnoosiguranje.\nPored toga, nalogodavcu se naplaćuja i zatezna kamata na ovako utvrđen poreski dug.\nZbog snega ograničena brzina na delu auto-puta “Miloš Veliki“\nVremenska prognoza 28. februar – 2. mart


Šariću ukinuta presuda za šverc kokaina zbog formalnog propusta - KRIK\nŠariću ukinuta presuda za šverc kokaina zbog formalnog propusta\nDarko Šarić (foto: krik.rs)\nVrhovni kasacioni sud ukinuo je pravosnažnu presudu Darku Šariću kokaina i vratio Apelacionom sudu na ponovno odlučivanje. Presuda je ukinuta zbog formalnog propusta, dok dokazi na osnovu kojih je Šarić osuđen nisu dovedeni u pitanje, zaključuje se iz odluke.\nPiše: Milica Vojinović, Jelena Radivojević\nU odluci najvišeg suda u državi navod se da je presuda ukinuta jer je dvoje sudija Apelacionog suda koje su potvrdile osuđujuću presudu prethodno već odlučivale o tome da li Šarić treba da ostane u pritvoru.\nVrhovni kasacioni sud zbog toga smatra da su sudije Milimir Lukić i Bojana Paunović bile pristrasne i da nisu smele da odlučuju o presudi kojom je Pljevljak osuđen na 15 godina zatvora zbog međunarodnog šverca kokaina.\nPresuda će stoga biće vraćena Apelacionom sudu na ponovno suđenje, ali pred novim sudskim većem.\n„Iako je sudija dužan da održi poverenje u svoju nezavisnost i nepristrasnost, formirano predubeđenje tih sudija koji su o pritvoru protiv okrivljenog odlučivale više puta narušava pretpostavku nepristrasnosti sudije. Zbog toga je u konkretnom slučaju nepristrasnost sudija Milimira Lukića i Bojane Paunović, dovedena u pitanje, pa su ispunjeni razlozi za obavezno izuzeće ovih sudija u postupku odlučivanja po žalbama na prvostepenu presudu.“\nZa sudije Vrhovnog kasacionog suda nisu bili sporni dokazi na osnovu kojih su Šarić i članova njegove grupe osuđeni.\nAdvokati su se žalili i na pristrasnost sudije Siniše Petrovića koji je sudio Šariću u prvostepenom postupku jer je doneo presude Šarićevim saradnicima na osnovu priznanja i odlučivao o oduzimanju imovine, ali za sudije Vrhovnog kasacionog suda njegova uloga nije bila sporna.\nŠarić je krajem 2018. godine osuđen na 15 godina zatvora za međunarodni šverc gotovo šest tona kokaina. Apelacioni sud potvrdio je ovu presudu nakon dve godine, ali su njegovi advokati iskoristili poslednji adut – zahtev za zaštitu zakonitosti Vrhovnom kasacionom sudu.\nŠariću se sudi već više od 10 godina, a uporedo mu se sudi i za pranje novca.


Podsećanje na strahote Aušvica\nPredsednik Poljske Andžej Duda zajedno sa oko 80 preživelih logoraša u Aušvicu poručio je danas, na medjunarodni Dan sećanja na žrtve holokausta, da je obaveza celog sveta da se holokaust više nikada i nigde ne ponovi.\nDuda je rekao da je najveći nacistički logor smrti veliki grob koji upozorava svet dokle može da dovede mržnjom zatrovani javni prostor i kada države prestaju da poštuju medjunarodno pravo i silom otimaju teritorije drugih.\n„Verujem da Aušvic jeste i uvek će biti kao savest prisutan u celom svetu. Kao veliki signal i upozorenje šta može da se desi ako političkim i javnim životom zavlada mržnja. Ako se krši medjunarodno pravo, a medjunarodno zajednica ne reaguje. Ako se neke države ponašaju agresivno prema drugim i otimaju njihovu teritoriju“, kazao je Duda.\nKomemoracija u Aušvicu počela je polaganjem venaca i paljenjem sveća kod Zida smrti koji je nacistima služio za masovna streljanja dok nisu monstruozno usavršili tehniku ubijanja u gasnim komorama u pokušaju da potpuno likvidiraju Jevreje u Evropi. Pred Zidom smrti pojavilo se danas oko 80 preživelih logoraša, mnogi od njih s prugastim kapama ili trakama na rukavu da simbolično podsete na strahote logoraških dana.\nUz predsednika Andžeja Dudu komemoraciji su prisustvovali i hrvatska predsednica Kolinda Grabar-Kitarović i delegacije mnogih država a okupljenima su se obratili ambasadori Izraela i Rusije, kao naslednice bivšeg Sovjetskog Saveza čiji vojnici su 27. januara 1945. godine oslobodili logor.\n„Odajući poštu svim žrtvama ove godine posebno želimo da se setimo ljudi koji su uprkos ogromnoj traumi pokušali da se vrate u normalan život“, kazao je direktor Državnog muzeja bivšeg nemačkog logora Aušvic-Birkenau Pjotr Civinjski.\nLogor Aušvic Birkenau oslobodila je 27. januara sovjetska Crvena armija, u borbama za logor poginuo je 231 vojnik a Ujedinjene nacije proglasile su 2005. godine taj dan za medjunarodni Dan sećanja na žrtve holokausta.


Vreme 1549 - Intervju – Agon Malici, politicki analiticar: U okviru realnih ocekivanja\n"Ne verujem u interesovanje Vučića za dogovor i mislim da je ovo sada sve u svrhu kreiranja pozitivnih percepcija kod međunarodne zajednice. On će sve uraditi da se proces pregovora raspadne da bi i dalje jahao na ovoj temi, a u tome će mu najverovatnije pomoći i kosovska politička scena. I kod nas postoji ta politička klasa koja ne zna kako bi živela da ne postoji pretnja od Srbije i mogućnost prodavanja patriotizma"\nAgon Malići, politički analitičar sa Kosova, prilično je skeptičan prema razgovorima u Vašingtonu i dometima postignutih sporazuma. Iz ugla Prištine, on ne vidi neku posebnu korist, osim izraelskog priznanja Kosova. Sa druge strane, misli da je postignut maksimum s obzirom da je kosovski premijer Hoti otputovao u SAD sa ograničenim političkim legitimitetom, ali i da za Trampovu administraciju nije u prvom planu bio region, već uklapanje Kosova i Srbije u ciljeve američke spoljne politike.\n"VREME": Kako ocenjujete pregovore u Vašingtonu?\nAGON MALIĆI: Pregovori su, generalno gledano, bili jako čudni i vođeni više po Trampovoj agendi, nego što su predstavljali traženje nekog strateškog rešenja za region. Postojao je potencijal za značajniji pomak jer ovakvog nivoa interesovanja od američke strane nije bilo decenijama, ali pozicije aktera su previše udaljene i asimetrične po pitanju političke težine lidera da bi moglo doći do nekog sporazuma.\nSrbija, pa čak i deo međunarodne zajednice, očekuje nekakav kompromis od Kosova u zamenu za priznanje, a na Kosovu konsenzus za tako nešto ne postoji. Sve to je imalo za posledicu da je dokument ostavio najvažnije stvari, one političke, kakve su bile do sada, otvorio principijelno neke nove obaveze poput mini Šengena, investicija, ali sve to može da se izbriše posle novembra i da taj papir praktično postane nevažeći.\nNa kraju krajeva, jedine konkretne stvari koje su proizašle iz vašingtonskih pregovora su priznanje Kosova od strane Izraela, ali i geopolitičke tenzije za Srbiju prvenstveno sa Kinom i Rusijom, ali i sa EU, zbog obaveza iz tog dokumenta. Potpisani sporazumi se manje odnose na normalizaciju odnosa Kosova i Srbije, a više se vodilo računa o uklapanju obe države u spoljnu politiku Trampove administracije.\nNeko bi rekao da se poboljšala klima za dijalog u okviru EU, ali mislim da je najveći uspeh Vučića to što je skinuo sa sebe pritisak i sada može, a mislim i da hoće, da odugovlači dijalog u okviru EU, znajući da brzo priznanje Kosova nije uopšte na agendi. Verujem da će Vučić i dalje da jaše na kosovskoj temi da bi dobijao podršku sa Zapada, i da mu se to sada omogućilo.\nŠta mislite o dokumentu koji je potpisao Hoti?\nSa kosovske strane je bilo važno da ne bude nikakvog postupka u smislu osporavanja suvereniteta i teritorijalnog integriteta. Dokument koji je Hoti potpisao je u skladu sa ustavnim okvirima, pa i sa političkim legitimitetom i moći koji on ima u ovom trenutku, a kosovski premijer nema prostora za neki kompromis.\nČak i za tačku oko jezera Gazivode, u kojoj se predviđaju neke zajedničke obaveze Kosova i Srbije, u kosovskoj delegaciji je bilo tenzija i pretnji od strane Haradinaja da će izaći iz koalicije. Bilo je dramatično, i to u trenutku dok se delegacija pripremala da krene na sastanak. Na kraju je rečeno da je ta tačka izmenjena iako ima različitih interpretacija. Za Hotija je bilo važno da ode u SAD i da kaže da ga u Vašingtonu nisu čekali sa "noževima nad mapama", kako je predviđao Albin Kurti kad mu se raspala vlada, pa i da dokaže da su relacije Kosova i SAD stabilizovane.\nPriznanje od strane Izraela veoma je značajan dobitak ne samo zbog njihove moći, nego prvenstveno zbog toga što Izrael spada u onu kategoriju država koje i same imaju teritorijalne probleme sa Palestinom, pa zbog toga nisu priznavale kosovsku državnost. U tom smislu, za Hotija ovo nije bio neuspeh. Za mnoge, pa i za mene, ipak postoji neka vrsta nesaglasnosti sa krajnjim rezultatom jer Hoti je stalno spominjao priznanje kao jedini rezultat procesa, ali od toga ništa nije bilo. Sad su ta očekivanja usmerena na Brisel, a prema tom procesu ljudi na Kosovu su veoma skeptični.\nIma li pobednika i gubitnika posle ovih sporazuma? Prema zvaničnim izjavama, i Hoti i Vučić su zadovoljni sporazumom. Šta nam to govori?\nTo govori da je ovaj dogovor dao ponešto obema stranama da "prodaju" domaćoj javnosti, posebno u PR perspektivi, a u stvari nije rešio problem. Vučić ima tu priču da je otišao u Vašington i nije pristao na priznanje Kosova. Hoti insistira da je ovo korak ka priznanju i da je dobio priznanje od Izraela. Obojica kažu da ćemo dobiti investicije. Politički, Vučić je na dobitku jer otvara novu perspektivu odnosa sa SAD i može nastaviti da ucenjuje Evropu. Teško je sad zamisliti da će mu neko zameriti stanje demokratije u Srbiji. Hoti je, takođe, popravio malo svoj rejting i status, ali koalicija mu ostaje i dalje nestabilna.\nŠta ovaj sporazum konkretno donosi Kosovu, a šta Srbiji?\nKosovu donosi priznanje Izraela, što je jedina konkretna stvar u celom dogovoru. Za Srbiju je dobitak da dogovor zamrzava trenutni međunarodni balans snaga sa moratorijumom o priznanjima, iako se, prema mom tumačenju, Kosovu ne osporava mogućnost dobitka bilateralnih priznanja poput Izraela, već moratorijum važi samo za međunarodne organizacije.\nSrbija je takođe prvi put dobila zalaganje Kosova za mini Šengen, prema kome na Kosovu postoji velika skepsa, ali nisam siguran kakav je to dobitak kada je jasno da Kosovo tu neće ući bez priznanja. Ipak, mislim da Srbija dobija najviše time što poboljšava i normalizuje odnose sa SAD, a uspela je i da ukine pritisak za priznanje i opet je premestila dijalog u EU, gde je taj pritisak manji ili ne postoji.\nPredsednik Vučić je izjavio da je u prvobitnoj verziji sporazuma postojala tačka 10, kojom je bilo predviđeno obostrano priznanje Srbije i Kosova, kao i da je ova tačka izbačena na zahtev srpske delegacije. Grenel je to kasnije demantovao. Ipak, da li se na Kosovu očekivalo da u Vašingtonu može doći do međusobnog priznanja?\nMislim da je malo ko to očekivao, posebno oni koji razumeju ceo proces. Znalo se da bi do priznanja moglo doći samo nekakvim kompromisom od strane Kosova, a Kosovo za takav kompromis nije spremno i neće biti spremno, već se očekuje da Srbiji priznanje Kosova na nekakav način kompenzuje međunarodna zajednica.\nMorate razumeti da je za Kosovo Ahtisarijev plan već bio kompromis, i to ljudi u Srbiji zaboravljaju. Znači Albanci, većina od 90 odsto, pristali su 2008. posle dve godine dijaloga sa Srbijom, da država bude multietnična, sa neutralnim simbolima, sa visokim nivoom decentralizacije, garantovanim mandatima za manjine u Skupštini, ustavnim vetom za manjine, pa i zabranom da se ujedini sa Albanijom. To su bili kompromisi koje je Kosovo teško progutalo i skoro deceniju smo se bavili tenzijama jer su mnogi osporavali takav kompromis. Ali to je bila cena koju je vredelo platiti za podršku Zapada i za međunarodno priznanje jer je, ipak, koliko god bio problematičan, taj Ahtisarijev plan omogućio unitarnu i funkcionalnu državu.\nKad je Kosovo pristalo na dijalog u okviru EU, kao jedini način da se na Srbiju napravi pritisak, očekivanje je bilo da će EU nezadovoljstvo Srbije kompenzovati prijemom u članstvo, ali zbog usporavanja tog procesa i geopolitičkih prilika, kompromis se sada traži od nas. Kosovo, međutim, praktično nema prostora za veći kompromis od onog koji je učinjen Ahtisarijevim planom, i to je glavni razlog za veoma polarizovanu političku scenu.\nNeki bi se složili sa razmenom teritorija ili za zajednicu srpskih opština, ali istraživanja pokazuju da su to manjinski stavovi i da velika većina nije spremna ni za jedno od tih rešenja, i da upravo zbog tih tema veoma lako padaju vlade.\nU nekim političkim krugovima u Prištini sporazum u Vašingtonu se ocenjuje kao nepovoljan za Kosovo. Šta se zamera sporazumu? Kako vi ocenjujete te primedbe?\nTu su dve vrste primedbi. Prva je ona od strane analitičara, poput mene, koji u principu nemaju ništa protiv dogovora i dogovaranja, ali su skeptični o tome koliko mogu elementi dogovora da se implementiraju i koliko ovakav dogovor bez političke težine pomaže kosovskoj poziciji u ovom trenutku.\nA druga je ona koja dolazi od strane opozicije koja, kao prvo, ima primedbu da nije bilo priznanja kako se obećavalo. Druga primedba opozicije je u vezi sa mini Šengenom na koji se na Kosovu gleda kao povratak u Jugoslaviju, sa kojom na Kosovu ogromna većina ne želi da ima nikakve veze. Treća primedba je u vezi sa Gazivodama, jer dokument predviđa da Kosovo i Srbija na neki način zajednički upotrebljavaju resurs koji pripada Kosovu. Najveće kritike i frustracije su u tome što je na Kosovu ove godine pala jedna popularna, Kurtijeva vlada zbog pritiska u vezi sa dijalogom, a sada ispada da nema tog obećanog rezultata za koji su LDK, pa i Tači, govorili da Kurti blokira.\nTo su uglavnom percepcije većeg dela opozicije, koje ja ne delim u potpunosti. Mini Šengen nema šanse da prođe bez priznanja, tako da bi to Kosovo moralo upotrebiti kao uslov. Konačna formulacija sa Gazivodama je takva da nema nikakvih obaveza da se sarađuje sa Srbijom, već sa SAD. A o kritikama o padu Kurtijeve vlade, mislim da je Kurti mogao i imao prostora da sam predvodi ovaj dijalog, da ne drži antagonistički stav prema SAD i da rizikuje posledice prema Kosovu, ali je kalkulisao da mu je možda politički bolje da ne sarađuje sa Tačijem, da se vrati u opoziciju i politički raste, što i jeste slučaj ako se veruje istraživanjima.\nDa li se i šta menja u međunarodnom položaju Kosova posle vašingtonskih sporazuma?\nNišta značajno. Simbolično, veoma je važno priznanje od Izraela, ali Kosovu su potrebnija priznanja od pet članica EU i četiri evropske zemalja iz NATO. Zbog tih nepriznanja Kosovo ne može ići napred ni jedan korak u integracijama, dok Srbija može da čeka koliko god hoće i da odugovlači. Trenutno, za Kosovo su važnije te evropske države od Rusije.\nNjihovi stavovi čine našu pregovaračku poziciju veoma teškom jer preko njih Srbija blokira naš evropski i NATO put, i ta njihova pozicija ukorenila je stanje izolacije koje otvara veoma ozbiljne bezbednosne probleme. Kosovo u ovom trenutku realno nema evropsku perspektivu, pa se zbog toga sve više oslanja na SAD i na bilateralne odnose. Priznanje od strane Izraela i otvaranje ambasade u Jerusalimu još više udaljava Kosovo od EU. Ako se za godinu dana Kosovu ne otvori put za NATO i EU od strane evropskih zemalja koje nas ne priznaju, i posebno ako Tramp osvoji drugi mandat, postoji mogućnost da se Kosovo razvije u totalno drugačijem pravcu od regiona, kao neki novi Izrael na Balkanu, neutralan prema EU i fokusiran na bilateralne odnose sa SAD, Britanijom, Turskom, pa sad možda i Izraelom.\nKakve posledice na međusobne odnose Prištine i Beograda imaju pregovori u Vašingtonu?\nU tom smislu, to možda malo pomaže jer smiruje tenzije. To se primetilo i zajedničkom izjavom Hotija i Vučića u Briselu, ali ja ne verujem u interesovanje Vučića za dogovor i mislim da je ovo sada sve u svrhu kreiranja pozitivnih percepcija kod međunarodne zajednice. On će sve uraditi da se proces pregovora raspadne da bi i dalje jahao na ovoj temi, a u tome će mu najverovatnije pomoći i kosovska politička scena, sa novim krizama koje mogu početi ovih meseci kada treba da se izglasa novi predsednik. I kod nas postoji ta politička klasa koja ne zna kako bi živela da ne postoji pretnja od Srbije i mogućnost prodavanja patriotizma.\nKako ocenjujete upadljivo ćutanje Brisela na razgovore u Vašingtonu?\nBrisel je možda primetio ili znao da tu nema nečeg ozbiljnog.\nJesmo li posle Vašingtona bliže ili dalje od konačnog dogovora Srbije i Kosova? Očekujete li da će vašingtonski sporazumi ubrzati ili usporiti briselski dijalog, odnosno potpisivanje i političkog sporazuma?\nAko na kraju bude dogovora u okviru EU sledećih meseci, onda bismo mogli reći da je ovaj vašingtonski pritisak, ipak, imao ključnu ulogu jer je probudio EU iz višegodišnje letargije. Skeptičan sam, međutim, da će biti nekakvog prodora, iako ne isključujem iznenađenja.\nMislim da sada ključnu ulogu nema Brisel, već Pariz i Berlin, i da od toga da li će oni imati volju da daju procesu politički impuls koji je do sada davao Vašington mnogo toga zavisi. Lično mislim da će im, ipak, "ispasti lopta iz ruku" jer se opet bave velikim brojem kriza odjednom, pa će Balkan opet skliznuti sa liste prioriteta. Mislim da posebno u Parizu ne postoji nekakav veliki interes za rešavanje problema u regionu, jer bi to dalo zamah evropskim integracijama koje Pariz ne želi. Mislim da Evropa neće moći sama da dođe do potpisivanja konačnog sporazuma bez američkog pritiska i podrške. Svaki veliki pomak u regionu je uvek bio moguć zajedničkim radom, a za to treba da se sačeka nova američka administracija i njen pristup prema regionu.


Dan online - Politika: FLEŠ - 2019-05-16\nKankaraš umjesto Šukovića\nGeneralni konzul Crne Gore u Sremskim Karlovcima Miodrag Kankaraš biće novi generalni sekretar Ministarstva vanjskih poslova, prenijeli su juče elektronski mediji.\nKankaraš je na funkciju generalnog konzula došao sa pozicije prvog čovjeka Tivta, a na poziciji generalnog sekretara Ministarstva vanjskih poslova zamijeniće Veselina Šukovića, koji bi uskoro trebalo da bude imenovan za šefa Misije Crne Gore pri OEBS-u sa sjedištem u Beču.\nIzmjene Zakona o Vojsci Crne Gore i predlog strategije odbrane biće na dnevnom redu sjednice crnogorskog parlamenta na sjednici koja počinje danas.\nKako je najavljeno, poslanici će se izjasniti o predloženim zakonima o lokalnoj samoupravi, o unutrašnjoj trgovini, o komunalnoj policiji, o zaradama zaposlenih u javnom sektoru i o državnim službenicima i namještenicima.\nTakođe, poslanici će razmatrati izvještaje o mentalnom zdravlju djece u Crnoj Gori, o radu Fonda za zaštitu i ostvarivanje manjinskih prava, o stanju zaštite ličnih podataka i pristupu informacijama. Na dnevnom redu su i godišnji izvještaji o prošlogodišnjem radu Sudskog i Tužilačkog savjeta i državnog tužilaštva.\nPoslanici će razmatrati i izvještaje o primjeni zakona o javnim okupljanjima i o bezbjednosti saobraćaja na putevima.\nRad DPS-a i na društvenim mrežama\nPoslanički klub Demokratske partije socijalista (DPS) otvorio je svoje stranice na društvenim mrežama Fejsbuk, Instagram i Jutjub. Kako su saopštili, cilj je veća dostupnost poslanika inicijativama i sugestijama građana.\n– Pored direktne komunikacije sa građanima koju poslanici DPS-a obavljaju na terenu, posredstvom društvenih mreža svih 35 poslanika će biti dostupni onima koji žele da iniciraju određena pitanja. Takođe, na Fejsbuku i Instagramu moći će da se prate, na dnevnom nivou, obaveze DPS-a u plenumu i radnim tijelima, kao i ostale skupštinske, ali i vanparlamentarne aktivnosti poslanika – saopštili su iz DPS-a.


JEDNOKRATNO, DOBRO DOĐE: Po 19.000 dinara pomoći zaposlenima u Skupštini Srbije – Sindikat prosvetnih radnika Vojvodine\nPočetna » Novosti » JEDNOKRATNO, DOBRO DOĐE: Po 19.000 dinara pomoći zaposlenima u Skupštini Srbije\nJEDNOKRATNO, DOBRO DOĐE: Po 19.000 dinara pomoći zaposlenima u Skupštini Srbije\nMi na ovaj način pomažemo ljudima u Skupštini bez kojih ne bi mogli ovoliko da radimo, to su obični, često nevidljivi, oni koji održavaju higijenu, rade u kancelarijama, a imaju jako male plate, rekao je predsednik Administrativnog odbora Zoran Babić.\nBEOGRAD – Oko 300 zaposlenih u stručnim službama Skupštine Srbije čija je plata niža od republičkog proseka, odnosno 44.938 dinara, dobiće po 19.000 dinara jednokratne pomoći, odlučio je danas Administrativni odbor Skupštine Srbije.\nOdluka je usvojena na predlog generalnog sekretara Skupštine Jane Ljubičić, koja je kazala da je inicijativa da se zaposlenima u stručnim službama isplati jednokratna pomoć potekla od Sindikata Skupštine.\nOna je dodala da u skupštinskom budžetu za 2014. godinu ima neutrošenih sredstava opredeljenih za isplatu plata, dodataka i naknada zaposlenima, odnosno da ima mogućnosti da se njima isplati po 19.000 dinara. „Mi na ovaj način pomažemo ljudima u Skupštini bez kojih ne bi mogli ovoliko da radimo, to su obični, često nevidljivi, oni koji održavaju higijenu, rade u kancelarijama, a imaju jako male plate“, rekao je predsednik Administrativnog odbora Zoran Babić.\nBabić je precizirao da je njih oko 300 čija je plata manja od republičkog proseka, a često i upola manja, dodajući da na taj način Skupština nekoliko godina pokušava tim ljudima da omogući da proslave novogodisnje praznike.\nPrethodna Prosvetarima mesečna pomoć do 4.500 dinara\nSledeća BURA ZBOG IZJAVE Prosvetari ministarki Udovički: Živite vi od 39.000 dinara!


Problem sa izlivanjem mazuta u Ivanjici enigma čak i za stručne službe (VIDEO) – Info LIGA\nProblem sa izlivanjem mazuta iz cisterne ivanjičkog Zavoda za rehabilitaciju očigledno nije rešen ni nakon tri meseca od ekološkog incidenta koji je podigao javnost na noge. Pri ponovnom pokušaju da se u ovoj zdravstvenoj ustanovi pripreme za grejnu sezonu došlo je do novog izlivanja ali, kako tvrde odgovori u ovoj instituciji, brzom reakcijom sprečeno je ozbiljnije zagađenje Moravice u kojoj se ipak našla mrlja.\nDirektor Zavoda , Miroslav Popović, tvrdi da su u prethodna tri meseca sprovedene sve mere koje su naložile inspekcijske službe i nadležne institucije. Kada su dobili zeleno svetlo da natoče mazut za novu grejnu sezonu, cisterna je ponovo popustila.\nPopović ne beži od odgovornosti koja mu se nameće kao prvom čoveku ove ustanove te je stoga, kako kaže, i ostavka ’’na stolu’’ ukoliko se dokaže da u bilo čemu ima njegove krivice . Ali s’ obzirom da niko, pa ni sertifikovane stručne službe, ne znaju šta se zapravo događa i gde mazut curii, mišljenja je da nije korektno povući se dok se problem ne reši.\nNakon današnjeg sastanka sa predstavnicima lokalne samouprave donet je zaključak o privremenom rešenju problema što podrazumeva postavljanje nadzemne cisterne za gorivo kako bi Zavod za rehabilitaciju mogao da nastavi sa nesmetanim radom. Kao dugoročno rešenje, najavljuje se grejanje na gas.\nA da li će nadležni organi ispitati ovaj slučaj do kraja i utvrdi da li je bilo propusta za koje neko mora odgovarati, ostaje da vidimo.\nTags: anemijainfo ligainfoligaivanjicamazutzavod za rehabilitaciju\nVeđić blistao u Švajcarskoj na FIBA turniru U16\nNext story Javor spremno dočekuje šampiona države (VIDEO)\nPrevious story Opozicija ukazala na propuste u radu lokalne vlasti (VIDEO)


Herbert Dis: "Tranzicija ka električnim automobilima neće ugroziti profitne marže" - Auto Republika\nVolkswagen grupa ne očekuje da će skupa tranzicija ka električnim automobilima ugroziti profitnu maržu, rekao je generalni direktor konglomerata, Herbert Dis.\n„Ne očekujemo pogoršanje kada su marže u pitanju. Naša prednost leži u tome što sve naše marke imaju istu platformu za električne proizvode i iste baterije, koje kupujemo u Kini“, izjavio je Dis u intervjuu za dnevni dodatak la Repubblice.\nVW grupa očekuje da prodaje gotovo 20.000 Audi e-tron primeraka godišnje. Porsche je već prodao prvu godišnju seriju Taycana, prvog baterijskog modela u istoriji kompanije.\nNarudžbine za ID.3, električni pandan VW Golfa, već su pokrile proizvodnju planiranu za do sredine 2020. godine, dodao je Dis.\nPovećanje prodaje električnih automobila s nultom emisijom će pomoći VW grupi da izbegne potencijalne penale merene u milionima evra zbog eventualnog neusklađivanja s budućim standardima Evropske unije, vezanim za redukciju emisije ugljen-dioksida.\nProšlog meseca na Salonu automobila u Frankfurtu, nemački premijum proizvođači su označili električne modele kao perjanice, da bi preusmerili kupce sa velikih SUV „gutača goriva“.\nDis je rekao da je zabrinut zbog trgovinskog rata između SAD i Kine, koji je već prouzrokovao pad Volkswagenove prodaje u najmnogoljudnijoj zemlji sveta, bez obzira što njegov tržišni udeo raste u poslednjih šest meseci, dostigavši 19 odsto.\nVW ne planira da redukuje svoju izloženost kineskom tržištu, zaključio je Dis.\ntags: električni automobili EU herbert diess kinesko tržište vw grupa\nprevious VW grupa negira namere vezane za prodaju Lamborghinija\nnext Prve (tri) fotografije: Toyota Yaris (2020.)\n„VW grupa očekuje da prodaje gotovo 20.000 Audi e-tron primeraka godišnje.“


Premijer: Iračke snage napreduju brzo ka Mosulu\nPremijer Iraka Hajder al Abadi izjavio je danas da iračke snage brže nego što se očekivalo napreduju ka Mosulu u okviru ofanzive pokrenute u ponedeljak za preuzimanje grada u rukama džihadista Islamske države.\n“Iračke snage napreduju mnogo brže nego što smo očekivali”, rekao je irački premijer uoči sastanka u Parizu.\nFrancuska i Irak danas organizuju u Parizu ministarski sastanak sa oko 20 zemalja posvećen “pripremanju političke budućnosti Mosula” posle ofanzive iračkih snaga i medjunarodne koalicije za preuzimanje grada od džihadista.\nAgencija AFP javila je danas sa lica mesta da su kurdske snage pokrenule su napade na nekoliko položaja džihadista oko Mosula u okviru ofanzive.\nKurdske snage su uz podršku medjunarodne koalicije predvodjene SAD krenule u napade na sela oko Mosula.\nStrahuje se da će bitka za Mosul dugo trajati a UN izražavaju bojazan da bi to izazvalo humanitarnu katastrofu za oko 1,5 miliona stanovnika koji žive u Mosulu, drugom gradu po veličini u Iraku i poslednjem velikom uporištu džihadista u toj zemlji.


Aleksandar Milić Mili postaje deo "Grand" produkcije - NOVA portal\nShowbiz Autor:Marija Dejanović06. sep. 202011:12 > 11:16\n"Produkcija "Grand" se već 20 godina, bavi muzikom sa neverovatnom predanošću i drago mi je što postajem deo kompanije. Do sada sam pratio sve ono čime su se bavili i na pojedinim projektima sarađivao sa Sašom Popovićem, a sada se konačno ukazala prilika za punu saradnju i krećemo punom parom napred", rekao je muzički producent Aleksandar Milić Mili, koji će svojim znanjem i iskustvom doprineti razvoju produkcije, kao i takmičenja "Zvezde Granda".\nMuzički producent Aleksandar Milić Mili najnovije je pojačanje Grand produkcije. Pored toga što će svojim znanjem i iskustvom doprineti razvoju novih formata, Mili će biti i deo velikog muzičkog spektala „Zvezde Granda“ i radiće na razvoju mladih talenata. On dolazi na poziciju direktora muzičke produkcije „Granda“, a u novi ciklus takmićenja donosi veliku novinu – vodiće grupu od 120 novih takmičara koji će se naći u ulozi izazivača starih učesnika sve kako bi izborili svoje mesto u ovom prestižnom nadmetanju.\nTakođe, Mili će biti zadužen za razvoj karijera mladih izvođača koji pokažu da imaju talenat i potencijal da postanu velike zvezde, a u narednom periodu radiće i na razvoju online platforme, pod okriljem „United Media“, koja će okupiti sve talente iz regiona, bez obzira na žanr muzike kojim se bave.\n„Produkcija „Grand“ se već 20 godina, bavi muzikom sa neverovatnom predanošću i drago mi je što postajem deo kompanije. Do sada sam pratio sve ono čime su se bavili i na pojedinim projektima sarađivao sa Sašom Popovićem a sada se konačno ukazala prilika za punu saradnju i krećemo punom parom napred“, rekao je Aleksandar Milić, dodajući da je zajednički cilj da se „Grand“ produkcija podigne na jedan viši nivo.Podsetimo, Mili je karijeru počeo još 1990. godine u Sarajevu prvim hitom na kojem je potpisan „Ja ne pijem“, a zatim nastavio u Beogradu 1994. godine sa čak 30 hitova te godine. U godinama koje dolaze sarađivao je sa brojnim muzičkim zvezdama, kako iz Srbije, tako iz regiona, Cecom Ražnatović, Lepom Brenom, Anom Nikolić, Majom Berović i drugim. Pod okriljem njegove izdavačke kuće „Miligram“ izdati su brojni uspešni albumi, a Mili je producirao i turneje za više renomiranih izvođača na najprestižnijim lokacijama, a bavio se i muzikom za film i televiziju.\nKreativni direktor „Grand“ Saša Popović produkcije smatra da je ovaj transfer odličan za biznis.\n„Domaća muzička scena se ne može zamisliti bez Milijevog imena, veliki broj hitova nastalih godinama unazad nosi njegov potpis i zato je bilo prirodno da takvog profesionalca dovedemo u „Grand“, i da nastavimo da zajedno razvijamo produkciju, kako u Srbiji, tako u inostranstvu“, rekao je kreativni direktor Saša Popović .\nOtkrivamo: Popović od septembra uvodi nova pravila u ZG\nAleksandar Milić Mili je tokom svoje karijere pokazao da voli promene i da je uvek korak ispred kada je muzika u pitanju. Verujemo da će njegov dolazak u Grand označiti početak jedne nove epohe u razvoju produkcije sa dosta novih zabavno-muzičkih sadržaja sa kojima ćemo izaći pred gledaoce, ne samo u Srbiji i regionu, već i u drugim evropskim zemljama. Imajući u vidu da je „United Grupa“ svoje poslovanje već proširila na tržište Bugarske, a da se do kraja godine očekuje ulazak i na tržište Grčke, naredni korak je širenje muzičke produkcije u tim zemljama. „Grand“ produkcija je u vlasništvu kompanije „United Media“ koja u svom portfoliu ima više od 30 televizijskih kanala, uticajne portale u zemljama regiona, sopstvenu produkciju zabavnog i serijskog programa ali i mrežu za digitalnu distribuciju muzičkog\nAleksandar Milić Miligrand produkcijaSaša PopovićUnited Media


VIP MOBILE - IT-KONEKT\nNašu “drugu priču” pre jedanaest godina činilo je stotinak mladih entuzijasta koji su verovali da će jednog dana tržište telekomunikacija promeniti na bolje. Danas se njihovi snovi i ciljevi ostvaruju, a druge priče danas priča preko 1000 Vipovaca koji svakodnevno unapređuju naše proizvode i usluge stavljajući korisnike u centar zbivanja.\nU našim timovima zajedno rade iskusni i mladi IT inženjeri koji imaju mogućnost da prođu kroz sve delove IT-ja u našoj kompaniji. Rad u našem IT-ju je uvek zabavan i izazovan , što govori i složenost IT ekosistema koji čine preko 200 aplikacija, kao i uvek otvorena vrata u svet najnovijih tehnologija, digitalizacije i agilnih metoda rada. Kao deo Telekom Austrija Grupe i klastera Srbija & Slovenija, deo smo velike mreže stručnjaka i međusobno delimo znanje, razmenjujemo iskustva i usavršavamo se, kroz svakodnevni rad ali i kroz formalne obuke i programe razmene na internacionalnom nivou.\nPonosni smo na činjenicu da je naša posvećenost inovacijama prepoznata i van granica Srbije i to od strane najuglednijih međunarodnih institucija. Dobitnici smo Global Telecoms Business nagrade u Londonu za prikaz usluge prenosa glasa preko LTE tehnologije u prvom virtualizovanom mrežnom okruženju, kao i Leading Lights nagrade koja nam je dodeljena u Čikagu za najinovativniju strategiju virtualizacije mrežnih funkcija (NFV).


Partneri – Gras\nKrug III – Zatvoreno\nKrug II – Zatvoreno\nKrug I – Zatvoreno\nKosovska inicijativa za stabilnost (IKS) je nezavisna neprofitna organizacija osnovana 2004. godine u cilju realizacije empirijskih istraživanja i analiza o važnim društveno-ekonomskim zbivanjima na Kosovu. Od tada, IKS je postao jedan od najistaknutijih članova civilnog društva na Kosovu, sa snažnim fokusom na razvoj nevladinog sektora kao deo svog programa. IKS je takođe ostvario veliki projekat adresiranja nekoliko faktora koji utiču na kvalitet društvenog dijaloga na Kosovu kroz proces olakšavanja i povećanja učešća u izgradnji razvojnih politika na Kosovu.\nSylejman Vokshi, 50/2, Prishtinë\nLENS je nezavisna, nestranačka i neprofitna organizacija sa sedištem u Prištini. LENS je osnovan 20 maja 2010. godine od stručnjaka komunikacije i informacione tehnologije, aktivista ljudskih prava i entuzijasta otvorenog društva. Cilj delatnosti LENS-a obuhvata povećanje transparentnost i polaganja računa vladinih institucija, zaštita prava na privatnost, promocija slobodnih i profesionalnih medija, ostvarivanje prava pojedinaca i zajednica putem boljeg pristupa informacijama, kao i podsticanje centralnih i lokalnih vlasti da bilje adresiraju potrebe zajednice.\nSylejman Vokshi, 25/6, Prishtinë\nFriedrich-Ebert-Stiftung (FES) je najstarija politička fondacija u Nemačkoj sa bogatom tradicijom društvene demokratije od samog osnivanja davne 1925. godine. Rad političke fondacije u Nemačkoj i u 105 kancelarija u inostranstvu fokusira se na ključne ideje i vrednosti socijalne demokratije – sloboda, pravda i solidarnost. Kancelarija FES-a u Prištini radi od juna 2000. godine i od tada je dala značajni doprinos razvoju civilnog društva na Kosovu putem finansiranja brojnih aktivnosti, posebno grasruts inicijativa koje su često bile realizovane od strane grasruts organizacija.\n+381 38 609 900\nMujo Ulqinaku, 4/10, Prishtinë


Srpsko tržište nekretnina bogatije za RE/MAX - predstavništvo najveće američke kompanije za nekretnine • Moj KVADRAT Nekretnine Srbija\nSrpsko tržište nekretnina bogatije za RE/MAX - predstavništvo najveće američke kompanije za nekretnine\nSvečanom otvaranju prisustvovalo je preko sto zvanica, kojima su se obratili ambasador Sjedinjenih Američkih Država - gospodin Kajl Skot, predsednik RE/MAX Evropa - gospodin Majkl Polcler, kao i direktor RE/MAX Srbija - Miloš Mavrić.\nPrisutni predstavnici Vlade Srbije i Grada Beograda složili su se sa NJ.E. gospodinom Skotom da je ovo velika stvar za privredu zemlje i dobar pokazatelj ekonomskog napretka Srbije.\nMinistar Đorđević izjavio je: ’’RE/MAX kompanija mi je poznata, smatram da ulazak ove kompanije pokazuje koliko je Srbija ozbiljna na tržištu nekretnina i ovo je pozitivan znak za Srbiju. RE/MAX predstavlja renomiranu svetsku kompaniju, čiji dolazak u našu zemlju toplo pozdravljam. Podržavam dolazak inostranih kompanija i investicija, što će omogućiti našim građanima, između ostalog, nove mogućnosti za zapošljavanje’’.


09/21/17 - Život Šećerne Pilule\nKnjiški moljac: Nenad Gajić - Bajka nad bajkama - Senka u tami\nBajka nad bajkama - Senka u tami nas vodi na putovanje koje započinjemo uz Senku, devojčicu kojoj Suđaje na rođenju nisu dodelile baš tako srećnu sudbinu. Ona u jednom danu gubi sve što je ikad imala, a to seže daleko - od materijalnog, do porodice i vida - ali će, za uzvrat, na svom putu da pronađe ljude i neke nove sposobnosti koje će delimično nadoknaditi ono što je izgubila.\nUkoliko ste do sada čuli za Nenada Gajića, vrlo je verovatno da znate za njega kao pisca knjige Slovenska mitologija, te nije neočekivano što se i njegov serijal knjiga, pod nazivom Bajka nad bajkama, temelji upravo na slovenskoj mitologiji. Upravo to je ono što mi se u ovoj knjizi najviše svidelo. Tokom puta se susrećemo sa junacima opevanim u pesmama, božijim sinovima, vešticama, vampirima i vukovima, kao i mnogim drugim bićima opevanim u našoj bogatoj mitologiji i narodnim pesmama. Iako je zadatak koji družina ima da obavi glavna tačna ovog romana i veoma drži pažnju, iščekivanje pojave novog bića iz folklora je konstantno prisutno. Definitivno je u pitanju jedan veoma dinamičan roman.\nZa čitanje ovog romana će vam poznavanje slovenske mitologije možda otkriti malo više o ovim bićima, ali isto tako ćete možda biti u stanju da predvidite šta će da se desili, ili koje je biće određena osoba na osnovu njenih sposobnosti. Ali, ukoliko niste poznavalac slovenske mitologije, nije smak sveta. Ova knjiga ima dovoljno objašnjenja da usput saznate mnogo toga novog i definitivno neće biti nejasna samo zbot toga što vam nedostaje ovo predznanje.\nKnjiški moljac: Nenad Gajić - Bajka nad bajkama - ...


Vulin: Priština hoće da uplaši Srbe – Nadlanu.com\nVulin: Priština hoće da uplaši Srbe\nObjavljeno 11. juna 2013. / 13:19:31\nAleksandar Vulin kaže da se Priština pokazala kao veliki protivnik integracija i da pojedinim izjavama pokušava da uplaši Srbe na KiM.\nDirektor kancelarije za Kosovo i Metohiju Vulin je za Kučijevu izjavu da Kosovo nema potrebe za 800 srpskih policajaca na severu, već će se regrutovati njih 100 do 150, rekao za Tanjug da ta izjava potvrđuje nešto što se već duže vremena oseća u pregovorima za sprovođenje briselskog sporazuma da “najveći protivnik srpske integracije jeste Priština”.\n“Izjava po kojoj se umesto integracija određuju kvote je sračunata da uplaši pripadnike našeg MUP-a na KiM i da podstakne da se iseljavaju. Ovakvim izjavama Priština zapravo govori da želi teritoriju, a da ne želi Srbe na toj teritoriji. Za Srbiju je apsolutno neprihvatljiva ideja o gubitku radnih mesti i samim tim najavi i pretnji iseljavanju” rekao je Vulin.\nOn je dodao i da takvim izjavama Priština pokazuje da ne želi iskreno intergaciju i pokazuje da je najveći protivnik integracije upravo ona.\n“Država Srbija to ne može da prihvati – tekst briselskog sporazuma je više nego jasan, ili ima mesta za sve ili nema mesta za nikoga” rekao je Vulin.\nOn je podvukao da ovo nije borba za konkurs, za nekakve uslove za zapošljavanje, “već borba da Srbi na KiM budu zastupljeni u bezbednosnim strukturama koje će biti priznate od čitavog sveta i da kroz te bezbednosne strukture mogu da obezbede sigurnost za sebe i svoje porodice kada već za sve ove godine ni Međunarodna zajednica ni Priština to nije uspela” rekao je Vulin.\nPrema njegovim rečima Pristina se pokazala kao veliki protivnik integracija i na ovaj način samo pokušava da uplaši Srbe na KiM.\naleksandar vulinkosovo i metohijapriština\nČUDO LJUBAVI: Pas gurao invalida u kolicima po poplavljenim ulicama (VIDEO)\nHIT DANA: Tele prošetalo beogradskim ulicama


BTC $60.671 -3,78%\nETH $3.949 -3,41%\nBCH $618 -1,73%\nEOS $4,62 -1,88%\nU saopštenju za novinare objavljenom 22. novembra, ICE (operator 23 vodeće globalne berze, uključujući Njujoršku berzu) je otkrio da će ugovor biti prijavljen na ICE Futures Singapur od 9. decembra.\nPromene pravila su otvorene za pregled do 29. novembra\nTokom konferencije Invest: NYC ranije ovog meseca, Bakkt-ov Adam Vajt je prvi javno otkrio da je Bakkt imao uvida u opciju koja se isplaćuje u gotovini.\nDanašnja najava formalno potvrđuje detalje koji su procurili iz insajderskih izvora, tačnije da će ugovor odobriti ICE Clear Singapur i da je zapečatio odobrenje od de facto centralne banke i finansijskog regulatora grada-države, Monetarne uprave Singapura.\nKao što ICE naglašava, novi Bakkt mesečni bitkoin fjučers ugovori koji se isplaćuju u gotovini biće izmireni na osnovu podataka postojećeg fizički isporučenog Bakkt bitkoin (USD) mesečnog fjučers ugovora - pionirski proizvod koji je prvi dao fjučers trgovcima direktnu izloženost osnovnoj kriptovaluti.\nICE Singapur objavio je detalje o specifikacijama ugovora i predložio izmene pravila i pozvao strane da podnesu komentare na njih do 29. novembra.\nKripto tviter podeljen\nDok je Bakkt-ov fizički dostavljen ugovor skoro jednoglasno pozdravila kripto zajednica i industrija kao prekretnicu, odgovori na retvit Adama Vajta o potvrdi ICE-a bili su više dvosmisleni.\nBitkoin fjučersi isplaćeni u gotovini - koji se trguju od decembra 2017. (CME i CBOE) uporno izazivaju sumnju, uz neke tvrdnje da je cena bitkoina ranjiva na manipulacije pre poravnanja ugovora.


Visoka cena izvinjenja\nBEOGRAD - Izvinjenje predsednika SCG Svetozara Marovića "za svo zlo i nesreću koju su građani Srbije i Crne Gore naneli građanima BiH", izrečeno tokom njegovog prekjučerašnjeg boravka u Sarajevu, izazvalo je suprotne reakcije u ovdašnjoj i bosanskoj javnosti. Dok se u Sarajevu ističe da će ovaj gest doprineti poboljšanju odnosa dve države, pojedini političari u Srbiji u prvi plan stavljaju činjenicu da izvinjenje nije bilo obostrano.\n- To je najčudnije u celoj priči. Ne mislim da je samo jedna strana činila nedozvoljene stvari. Ne znam ni u čije ime se Marović izvinio - komentariše Dragan Jočić, potpredsednik Demokratske stranke Srbije. On kaže da će ova "nepromišljena i brzopleta" izjava dovesti do određenih posledica, počevši od zlonamernog tumačenja da ona predstavlja priznanje naše krivice, pa do komplikacija koje iz toga mogu da nastanu u vezi sa tužbom BiH protiv SCG pred Međunarodnim sudom u Hagu. Na ovu tužbu osvrnuo se i predsednik Stranke srpskog jedinstva Borislav Pelević:\nSulejman Tihić, predsednik SDA i član Predsedništva BiH, ocenio je da je Marovićevo izvinjenje doprinos poboljšanju odnosa između dve zemlje.\nSafet Halilović, predsednik Predsedništva Stranke za BiH, smatra da je Marovićeva izjava politički gest koji treba meriti konkretnim i praktičnim rešenjima životnih pitanja.\nPredsednik SNSD Milorad Dodik izjavio je da je "došlo vreme međusobnih izvinjenja", a u Demokratskom narodnom savezu ocenjuju da je izvinjenje "dobrodošlo, jer svako ko želi mir, želi i da se prošlost što pre zaboravi".\n"Iznenadilo me je da o tome nije bilo reči, iako smatram da je njeno povlačenje trebalo da bude glavna tema razgovora u Sarajevu. Od Marovića niko nije tražio da se izvini, a on je to ipak uradio. Nisam čuo da je druga strana učinila isto. Ovo predstavlja nastavak ponizne politike koju naša zemlja vodi prema susedima i međunarodnoj zajednici".\nMinistar za ljudska i manjinska prava Rasim Ljajić pozdravio je Marovićev "simboličan gest", ali je napomenuo da je najvažnije da se "pomirenje dogodi u srcima i glavama svih ljudi u regionu".\n- To je dugoročan proces, u kojem glavnu ulogu treba da imaju mediji i sistem obrazovanja. Kao politički čin, izvinjenje ukazuje na spremnost države da se suoči sa nedavnom prošlošću. Veoma je važno da taj proces počne da se odvija u svim zemljama bivše Jugoslavije - smatra Ljajić.\nPrestolonaslednik Aleksandar Karađorđević uputio je Maroviću čestitku povodom izvinjenja koje je uputio građanima BiH i podržao njegov stav da narodi ne smeju da trpe krivicu za zla koja su napravili pojedinci.


JKP „Javno osvetljenje“ Beograd – Beogradski sajam\nJKP „Javno osvetljenje“ Beograd\nJKP „Javno osvetljenje“ Beograd je preduzeće osnovano od strane grada Beograda, а osnovna delatnost mu je održavanje, sanacija, adaptacija i dogradnja instalacija javnog osvetljenja. To je jedino preduzeće na teritoriji Republike Srbije čiji je primarni delokrug rada obezbeđivanje javnog osvetljenja.\nTehnički i kadrovski potencijal JKP „Javno osvetljenje“ usmeren je na instalaciju uličnog, urbanog, dekorativnog i svečanog osvetljenja, implementacijom najsavremenije opreme, uz uvažavanje načela zaštite životne sredine.\nU cilju održanja visokog mišljenja sugrađana, ovo preduzeće nastoji da pruža usluge u skladu sa standardima i demonstrira profesionalizam u svim aspektima rada. Tokom poslednjih 10 godina, postavljeno je nekoliko desetina hiljada svetiljki, nekoliko stotina hiljada izvora svetlosti, svečano je osvetljeno na stotine kilometara ulica grada Beograda…\nVozni park preduzeća čine 23 platforme, četiri dizalice, četiri kipera, sedam teretnih vozila. Platforme omogućavaju rad na visini 10-26 m. Deo opreme su i vozila koja omogućavaju specifične zahteve za rad u užem gradskom jezgru, i svuda gde postoje visinska ograničenja.\nUgradnjom svetiljki sa LED izvorima svetlosti sa integrisanim sistemom daljinskog nadzora i upravljanja, na deonicama auto-puta koje prolaze kroz Beograd, JKP „Javno osvetljenje“ Beograd ubraja se među pionire u ovoj oblasti. Imajući u vidu da je LED tehnologija dostigla izvesnu zrelost, a u skladu sa zakonodavstvom EU, cilj je da svetiljke sa LED izvorima svetlosti dobiju veće učešće u instalaciji uličnog javnog osvetljenja grada Beograda.


U dobu filtriranog savršenstva i nestajućih selfija, Luis Skot zarađivao je fotografisanjem autentičnih, „neobrađenih“ izdanja svojih klijenata. Misija preduzeća Scott Photography (koje se nalazi u San Antoniju, u Teksasu) jeste da pomaže pojedincima i preduzećima da se razvijaju putem umetnosti izrade portreta.\nOd osnivanja preduzeća Scott Photography, 2012. godine, Skot se oslanjao na mobilnu produktivnost da bi razvio poslovanje – tako što je upravljao procesima kada je u studiju i ostajao povezan kada je u pokretu: „Šaljem mnogo ugovora i predloga. To su stvari koje doprinose tome da imamo više posla i da održimo preduzeće na tržištu.“ Bez obzira na to da li treba da zakaže fotografisanje zaposlenih za poslovnog klijenta ili da dostavi dokumente za zaključivanje ugovora, mobilna produktivnost i mogućnost rada na svim uređajima veoma su značajni za Skotov uspeh.\nKorišćenje proizvoda u pokretu\nMogućnost pristupanja dokumentima i pravljenja dokumenata na telefonu ne samo da štedi vreme već predstavlja i način za korišćenje poslovnih prilika kad god i gde god se one pojave. „Sećam se slučaja kada je trebalo da pošaljem veoma važan predlog jednom od klijenata i pomislio sam da treba da se vratim u studio kako bih to uradio na stonom računaru“, kaže Skot. „Ali iznenadio sam se koliko je jednostavno bilo napraviti predlog direktno na mobilnom uređaju i poslati ga sa njega. Kada svako od raznih mesta na kojima morate da budete izvesnog dana može da vam bude „kancelarija“, od ključnog je značaja da imate pristup svemu što vam je potrebno, gde god da se nalazite.\nPronalaženje resursa za pomoć pre nego što nešto pođe po zlu\nMože da dođe do iznenadnih grešaka i neočekivanih pitanja, zbog toga je važno da imate resurse podrške spremne i pri ruci kako biste im lako pristupili kad vam zatrebaju. „Kad god sam na putu, potrebni su mi proizvodi i usluge koji su mobilni kao i ja“, objašnjava Skot. Ako pronađete te proizvode i usluge pre nego što se problemi pojave, lakše ćete ih rešiti i uz manje stresa kada ste u trci sa vremenom, kao što je to često slučaj u preduzeću SMB.\nPronalaženje programa koji imaju široku primenu omogućava glatke procese\nSkot koristi jedan program za širok spektar stvari, od dnevnog toka posla za obrasce, predloge i direktni marketing, do zapisivanja brzih beležaka. Tako se održava stabilno odvijanje procesa jer se skraćuje vreme potrebno za mentalno prebacivanje između različitih programa. A kada je neophodno više proizvoda, Skotovu mobilnu produktivnost umnogome podstiče pronalaženje onih koji su međusobno kompatibilni.\nKako bi ovekovečili ličnost klijenta na filmu, fotografi moraju da budu fleksibilni, da se pouzdaju u svoj vid i da drže prst a dugmetu. I to sve treba da rade dok su neprestano povezani sa svakodnevnim poslovnim zadacima. Scott Photography pronalazi najbolje programe i aplikacije koji omogućavaju mobilnu produktivnost kako bi posao mogao uvek da se obavi.


RTCG - Radio Televizija Crne Gore - Nacionalni javni servis :: Region :: SAD i Rusija uključeni u postizanje sporazuma BG i PR\nKOHA DITORE PIŠE 10. 01. 2019. 17:39 >> 17:11 1\nKOHA DITORE PIŠE\nSAD i Rusija uključeni u postizanje sporazuma BG i PR\nPredsjednik SAD Donald Tramp priprema ceremoniju potpisivanja sporazuma o normalizaciji odnosa između predsednika Kosova Hašima Tačija i Srbije Aleksandra Vučića, piše danas prištinski list Koha ditore.\nOvome je prethodio susret predsjednika Tačija sa američkim ambasadorom Ričardom Grenelom u Berlinu, o kojem javnost nije informisana, kao ni pregovaračka ekipa i Vlada Kosova, dodaje Koha.\n"Imajući u vidu složenost procesa postizanja sveobuhvatnog sporazuma između Kosova i Srbije, ovo je pitanje postala tema u okviru diplomatija SAD i Rusije", kazao je za dnevnik politolog Krenar Šalja.\nMeđutim, prema njegovim riječima, to ne znači da pregovaračke ekipe obje strane neće imati uticaja u procesu.\nU decembru prošle godine predsjednik SAD Tramp je uputio pisma predsjednicima Kosova i Srbije i istakao mogućnost da se sa Tačijem i Vučićem sastane u Bijeloj kući u slučaju da postignu dogovor.\nSrbija neće odgovarati na provokacije Prištine\nVeoma brinem za ono što će tek da dođe\n29. 05. 2019. 5


Život u Ruskom carstvu pre revolucije | CityMagazine\nU periodu od 1909. do 1915. godine, fotograf i hemičar Sergej Mihajlovič Prokudin-Gorski je putovao širom Ruskog carstva i svojim foto-aparatom dokumentovao život stanovništva ruralnih sredina koje je posećivao. Slikao je ljude u radu na polju, sveštenike, ribare, učitelje, crkve, vozove i lokalnu prirodu.\nCilj putovanja nije bio puki turizam, već je želeo da njegove fotografije budu korišćene u obrazovanju dece o istoriji, kulturi i procesu modernizacije u Rusiji. Danas su ove slike izuzetno cenjene među fotografima i istoričarima. Prvi su impresionirani Sergejevim pionirskim tehnikama pravljenja fotografija u boji, dok istoričari, ali i antropolozi, mogu da se oslanjaju na njegove slike da bi saznali kako je izgledao život u Ruskom carstvu neposredno pre revolucije i nastanka Sovjetskog Saveza.\nU našoj galeriji možete pogledati neke od najzanimljivijih fotografija iz ogromne kolekcije slika Sergeja Mihajloviča Prokudin-Gorskog, nastalih između 1909. i 1915. godine.\nŽivot u Ruskom carstvu pre revolucijeOtvori galeriju\nUrbana romansa: Fotografije zaljubljenih parova u Njujorku dokumentarne fotografije · istorija · rusija


subota 16.2 - Dnevni tipovi - Svijet Kladjenja Forum\nBy vedry99, February 16, 2013 in Dnevni tipovi\nObjavljeno February 16, 2013\nko ima pare uplaćene na bwin-u neka trpa na ovo...\nGrobničan-Šibenik 2 1,95\nriječ je o ženskoj odbojci hrvatska 1. liga... Ekipa Grobničana prodala 4 glavne igračice i ostale praktički na juniorkama i u prošlom kolu izgubile lagano 3-0 od Zagreba koji do tada nije imao pobjedu... nisam pronašao u nijednoj drugoj kladionici ovaj par pa eto.. sretno vam bilo...\nSerie A 16.02.13. Sat:18:00\nMarc'Antonio Bentegodi (kapacitet 39.211)\nU subotu su na programu još dva meča 25. kola italijanske Serie A, a u prvom od njih snage će odmeriti 13-plasirani Chievo i trenutno poslednja ekipa lige, Palermo, koji inače ima i 10 bodova manje od rivala iz Verone. Ipak, u prvom delu sezone, Sicilijanci su na svom terenu deklasirali ekipu Chieva sa čak 4:1 te na taj način prekinuli seriju od dva poraza i jednog remija u međusobnim duelima.\nNaravno da će sada domaći fudbaleri ponovo pokušati da povrate taj primat, ali istovremeno da se i oduže svojim navijačima za dva vezana poraza u prvenstvu. Doduše, izabranici trenera Corinija su u tim mečevima odmerili snage sa favorizovanim Juventusom i Interom, tako da im verovatno niko i ne zamera za gubitak tih bodova. Pogotovo što se oni i dalje nalaze na solidnom 13. mestu i imaju čak sedam bodova više od ekipa koje se nalaze u opasnoj zoni, tako da sada ipak mogu nešto mirnije ući u sami finiš sezone. No, da u ovom klubu ništa ne žele prepustiti slučaju, najbolje potvrđuje podatak da su u januarskom prelaznom roku doveli čak šest novih igrača, od kojih su se zasad samo štoper Acerbi i veznjak Seymour izborili za mesto u prvoj postavi. Za kraj još dodajmo da su trenutno van ekipe povređeni defanzivci Sardo i Drame, veznjak Guana te napadač Stoian, dok je suspendovan i veznjak Rigoni.\nVerovatni početni sastav Chieva: Puggioni – Andreolli, Dainelli, Acerbi, Jokić – Luciano, Seymour, Cofie, Hetemaj – Thereau, Paloschi\nŠto se tiče ekipe Palerma, zaista porazno zvuči podatak da su u Seriji A poslednji put slavili još krajem novembra prošle godine, da bi zatim usledila očajna serija od čak šest poraza i četiri remija. Ipak, dva od ta četiri remija su ostvarili nedavno, i to kod kuće sa Laziom te u gostima kod Cagliarija pa su se mnogi ponadali da je to najava nešto boljih dana. No, nakon što su pre dva kola doživeli novi domaći poraz od Atalante te samim tim pali na poslednje mesto na tabeli, otkaz je dobio i trener Gasperini. Umesto njega je doveden iskusni Malesani te čak osam novih igrača u ovom prelaznom roku, ali sve to je donelo samo mali napredak, obzirom da su proteklog vikenda ponovo samo remizirali kod kuće sa Pescarom. Upravo zbog toga sada treba očekivati da na gostovanju kod Chieva ipak krenu i nešto riskantnije, pogotovo što se nakon odrađene suspenzije u momčad vraća iskusni napadač Miccoli. S druge strane, van stroja su i dalje povređeni defanzivci Mantovani, veznjak Iličić i napadač Hernandez.\nVerovatni početni sastav Palerma: Sorrentino – Munoz, von Bergen, Aronica – Nelson, Barreto, Rios, Dossena – Formica - Fabbrini, Miccoli\nImajući u vidu da poslednjeplasirani Palermo više nema šta čekati u svom nastojanju da pobegne iz opasne zone, tako i na ovom njihovom gostovanju kod Chieva očekujemo da se postave poprilično ofanzivno, a to nam samo nagoveštava da bi ovo ipak trebala biti utakmica sa najmanje dva pogotka.\nTip: 2-4 gola\ne da, da kojim slučajem nisam igrao oba daju gol i da nije bilo tekme na tv, onda bih preletio bez komentara , ali pošto sam svjedočio katastrofalno nezainteresiranom nogometu sa obje strane manje više, da nije bilo toliko očitih očajno loših pogrešnih dodavanja, proklizavanja u trenucima stvaranja viška igrača, posebno kod onog crnog govna kod chieva ( nisam se trudio ni prezime mu upamtiti ), vjerojatno bi i bilo golova...ali možemo se mi tu do beskraja dogovarati i argumentirano davati neke informacije koje nisu uvijek svima dostupne, ili vagati koja je momčead gora ili bolja, kada sve pada u vodu onog trnutka kada izađu ekipe na teren i pokažu bezvoljnost i nezainteresiranost...moram napomenuti da mi se gadi klađenje na europski sport općenito, uživam u sezoni nhl-a, čekam mlb...a sve ove druge gluposti gdje toliko namještaju da je nemoguće normalnom poznavatelju i ljubitelju sporta uopće i prognozirati otprilike ishode dvije tri tekme, to prepuštam onim pasioniranim kladioničarima koji nikad neće priznati da su uzalud bacili i zadnju kunu u nadi da će im preplaćena hrpa govana na travnjacima koja bez glasnogovornika ne zna izustiti dvije jednostavne rečenice donijeti neku zaradicu...eto, kod mene je to tako...uplatio sam šest tekmi za deset kn, pogodio celtica raspon 6+, chievo oba daju, hearts 3+, naval 3+, bešiktaš oba daju, i zamislite gdje padnem, ARSENAL_BLACKBURN oba daju gol...aresnal izgubio doma 0-1...lipi mi bili i živjeli


Borenović: Inzko je nametanjem zakona stvorio ogromnu krizu, dao je priliku Dodiku i Izetbegovću da zveckaju oružjem | Novi.ba\nBorenović: Inzko je nametanjem zakona stvorio ogromnu krizu, dao je priliku Dodiku i Izetbegovću da zveckaju oružjem\n14.10.2021 - 13:26 | Vijesti >> Bosna i Hercegovina\nDok se u javnosti navodno svađaju, iza kulisa se dešavaju ogromne koruptivne i kriminalne afere, smatra Borenović\n- Sve ukazuje na to da Dodik svojim djelovanjem priziva ozbiljne probleme Republici Srpskoj, a u cilju da sačuva sebe, svoju političku poziciju i da prikrije ogromne razmjere korupcije njegove vlasti u pandemijskim i drugim pljačkama prethodnih petnaest godina. Srećom, šta god zamišljao, on nije Republika Srpska i neće moći dovijeka da se iza nje krije - rekao je Borenović.\n- Inzko je nametanjem zakona stvorio ogromnu krizu, ali dao i novu mogućnost svojim prijateljima Dodiku i Izetbegoviću da dižu tenzije i zveckaju oružjem, što godinama rade u dogovoru, jer njihovoj koaliciji haosa samo takva situacija odgovara. Umjesto da se pozabave rješenjem bespotrebno nametnutog Inzkovog zakona, što je zaključeno na sjednici NSRS, Dodik i SNSD sa svojim koalicionim partnerima iz SDA idu dalje, samo produbljujući sukobe i krizu - kaže Borenović.\nOn dodaje da, dok se u javnosti navodno svađaju, iza kulisa se dešavaju ogromne koruptivne i kriminalne afere u kojima učestvuju upravo ljudi iz vlasti i njihovih koalicionih priljepaka.\n- Basnoslovno su se bogatili u teškim vremenima, uzimajući milionske svote na kupovini maski, respiratora, kiseonika... Ni to im nije dovoljno, nego od našeg naroda udruženo vladajuća BiH koalicija SNSD, SDA, HDZ pokušava uzeti 100 miliona КM da bi ih strpali u kumovske i svoje džepove preko kupovine jedne zgrade. I onda oni pričaju o nekom patriotizmu - rekao je Borenović.\nDodao je, prenosi BN TV, da dok je takvih na političkoj sceni, i Republika Srpska i FBiH i svi narodi i građani samo tonu u dublje siromaštvo i bježe glavom bez obzira preko granice.\n- Naš cilj i zavjet je da se izborimo protiv takvih pojava i izgradimo jedno stabilno društvu, u kojem će ljudi živjeti mirno i dobro, ne strepeći za svoju sigurnost i egzistenciju kao sada - zaključio je Borenović.


RTCG - Radio Televizija Crne Gore - Nacionalni javni servis :: Društvo :: Školski pribor za 361 dijete / print=true\nHUMANITARNA AKCIJA 10. 09. 2018. 13:45 >> 13:26 0\nŠkolski pribor za 361 dijete\nU toku humanitarne akcije "Podijelimo, jer zajedno možemo više", koju je udruženje "Roditelji" organizovalo u toku avgusta, prikupljen je i doniran školski pribor za 361 dijete iz 167 porodica koje su socijalno ugrožene, iz više opština Crne Gore.\nOvu akciju, kako se navodi u saopštenju Udruženja "Roditelji", organizovali su osmi put, i u toku nje su kompanije i građani imali priliku da pomognu opremanju djece za školu.\nU toku završne sedmice akcije u šoping molu Delta City, Udruženju su pomagali i volonteri Volonterskog kluba Gimnazije "Slobodan Škerović" iz Podgorice.\nAkciju su podržale brojne kompanije i organizacije, kao i više desetina građana, novčano ili drugim donacijama.\nPrikupljene donacije – sveske, pribor, školske torbe, garderoba, obuća, podijeljene su djeci koja su uključena u program podrške u učenju i Učionice Družionice, servise koje Udruženje realizuje u Razvojnom centru, kao i djeci iz jednoroditeljskih i socijalno ugroženih porodica koje se nalaze na evidenciji udruženja "Roditelji".\nU toku prošlogodišnje akcije, obuhvaćeno je bilo 305 djece iz 149 porodica.


Predsjednik Skupštine sazvao je Kolegijum predsjednika o unaprjeđenju izbornog zakonodavstva\nsrijeda, 12 septembar 2018 16:35\nPredsjednik Skupštine Crne Gore Ivan Brajović zakazao je za ponedjeljak, 17. septembar sastanak Kolegijuma predsjednika na kojem će biti razmatrano iznalaženje najboljeg modela i načina rada poslanika sa ciljem obezbjeđivanja preduslova za nastavak unaprjeđenja izbornog zakonodavstva. Osnovne smjernice u ostvarenju tog cilja biće preporuke iz izvještaja ODIHR-a nakon održanih predsjedničkih izbora, kao i sagledavanje prijedloga političkih aktera i relevantnih nevladinih organizacija.\nNa Kolegijumu predsjednika kojem prisustvuju potpredsjednici Skupštine i šefovi klubova poslanika, razgovaraće se i o formi u kojoj će se odvijati dijalog, uz poštovanje i jačanje institucionalnog okvira.\nPredsjednik Skupštine očekuje da će u narednom periodu biti održan kontinuitet unaprjeđivanja zakonskih rješenja između dva izborna ciklusa, kao što je bio slučaj sa rezultatima radne grupe uoči predsjedničkih i lokalnih izbora održanih proljetos. Predsjednik Brajović, rukovodeći se visokim etičkim standardima u vođenju parlamentarnog dijaloga, takođe očekuje postizanje konsenzusa, sa ciljem jačanja demokratije i stvaranja boljeg i svima prihvatljivog izbornog ambijenta.\n56. sjednica Odbora za međunarodne odnose i iseljenike\n49. sjednica Odbora za zdravstvo, rad i socijalno staranje\n57. sjednica Odbora za međunarodne odnose i iseljenike\n82. sjednica Odbora za ekonomiju, finansije i budžet\n19. sjednica Odbora za antikorupciju\nDeveta - posebna sjednica Prvog redovnog (proljećnjeg) zasijedanja u 2019. godini


Vesti online / Scena / Film / Kusta snima, Dodik finansira Na Drini ćupriju\n09:13 >> 14:12h\nKusta snima, Dodik finansira Na Drini ćupriju\nPremijer RS Milorad Dodik je rekao posle razgovora sa rediteljem Emirom Kusturicom, da će Vlada RS obezbediti sredstva za snimanje filma "Na Drini ćuprija".\nNa Drini ćuprija, novi Kustin film\nDodik je rekao će RS obezbediti potrebna sredstva i određenu logistiku i učiniti sve da lokacija snimanja filma bude prepoznatljivo mesto, koje, spojeno sa Drvengradom, može biti velika atrakcija i dodao da se nada da će snimanje filma doprineti turističkoj i kulturnoj prezentaciji Višegrada, koji bi godišnje moglo posećivati stotine hiljada turista.\nPriprema filma "Na Drini ćuprija" nalazi se "u fazi projektovanja ideja i vezivanja dvaju potencijalnih finansijera, odnosno onih koji žele da od toga nastane film i ostane gradić iza toga", izjavio je u utorak Tanjugu reditelj Emir Kusturica.\nOn je precizirao da su potencijalni finansijeri "Republika Srpska i njen premijer Milorad Dodik s jedne strane, i s druge strane Ministarstvo kulture Republike Srbije".\nSlavni reditelj planira da ekranizuje roman našeg nobelovca Ive Andriča\nZa potrebe snimanja filma po romanu našeg nobelovca Ive Andrića bilo bi izgrađeno naselje Kamengrad, u blizini Višegrada.\nKusturica je kazao da će scenario raditi zajedno sa svojim starim saradnikom, slavnim scenaristom Gordanom Mihićem.\nNa pitanje kada bi mogla da se očekuje realizacija projekta, Kusturica je odgovorio - "za tri godine najkasnije".\nOva ideja najavljena je u jesen prošle godine, kroz kontakte sa Ministarstvom kulture Srbije.\nKusturica je u ponedeljak o tome razgovarao sa premijerom RS Dodikom, koji je zatim rekao novinarima da će vlada na bazi projekta koji će biti urađen obezbediti određene odluke.


Nema potrebe za proširenjem kantonalne administracije - Istinomjer\nSredinom 2016. godine usvojen je Zakon o državnoj službi Kantona Sarajevo. Ovaj Zakon ujedno je bio i jedan od prvih prijedloga zakonskog rješenja koje je Mario Nenadić predložio u svojstvu ministra pravde i uprave KS. Nakon usvajanja ovog zakona počelo se govoriti i o ideji osnivanja Kantonalne agencije za državnu službu, koja bi poslužila kao vodilja za osnivanje istih i u drugim kantonima. Ministar Nenadić je od tada, pa do danas ostao dosljedan ideji da nema potrebe za osnivanjem dodatnih agencija.\nNa sjednici Vlade KS koja je održana 17.05.2017. godine, osim o Zakonu o državnoj službi KS razgovaralo se i o uštedama. S tim u vezi, rečeno je da se “ne planiraju nova velika zapošljavanja”, i da neće biti formirana nova agencija za državnu službu. Komentirajući ovu temu ministar Nenadić je rekao da:\nNeće biti formirana nova agencija za državnu službu, kada već postoji Federalna.\nŽelimo da Kanton Sarajevo bude primjer dobre prakse i drugim kantonima. Želimo da napravimo dobra rješenja i smatramo da smo Federalni zakon o državnoj službi dodatno unaprijedili.\n(Mario Nenadić, 17.05.2017.)\nNove agencije za državnu službu značile bi dodatnu administraciju koja bi se finansirala javnim novcem.\nMeđutim, i u augustu prošle godine ponovo je aktuelizirana priča o formiranju kantonalne agencije, a Nenadić je i tad ponovio da:\nNema potrebe da se formira posebna kantonalna agencija za državnu službu (…) jer se na ovaj način jača jedinstvenost sistema državne službe u Federaciji BiH.\n(Mario Nenadić, 31.08.2017.)\nNedavno je održan sastanak ministra Nenadića sa direktorom Agencije za državnu službu FBiH, Refikom Begićem o temi zajedničkih i podijeljenih nadležnosti, a koje su vezane za funkcioniranje državne službe u KS i FBiH. O formiranju kantonalne agencije za državnu službu Nenadić nije promijenio mišljenje i smatra da je sasvim dovoljna koordinacija KS sa Federalnom agencijom za državnu službu.\nKS ne želi da razgrađuje federalni sistem državne službe, te da i dalje stoji na stanovištu da neće formirati svoju agenciju za državnu službu, jer bi se time poslala loša poruka i FBiH i svim drugim kantonima kao i da bi se značajno doprinijelo izgradnji 11 zasebnih sistema državne službe u FBiH.\n(Mario Nenadić, 30.03.2018.)\nZa svoj stav da nema portrebe za osnivanjem novih, kantonalnih agencija za državnu službu, Mario Nenadić dobija ocjenu dosljedno.\nRebalans Budžeta KS usvojen u najavljenom roku\nNastavljena implementacija projekta kupovine novih trolejbusa započeta u prethodnom sazivu Vlade KS


1. decembar Svetski dan borbe protiv HIV-a – Dom zdravlja Tutin\nPrvi put Svetski dan u borbi protiv HIVA je obeležen 1988. godine i prvi je ikada globalni dan zdravlja. Danas je nauka dosta napredovala u terapiji HIV-a i postoje zakoni koji štite osobe koje žive sa HIV-om. Ali i uprkos ovome, ljudi uglavnom ne znaju kako da zaštite sebe i druge od HIV-a i stigma i diskriminacija su ostali realnost za mnoge ljude koji žive sa HIV-om. Svetski dan borbe protiv side je važan da podseti javnost i vlade da HIV nije nestao – da postoji i dalje vitalna potreba da se sakupe sredstva, podigne svest, pobede predrasude i poboljša obrazovanje.\nSvetska zdravstvena organizacija (SZO) upozorila je da više od 40 odsto ljudi zaraženih HIV-om ne zna da ima taj virus, a da više miliona ljudi propušta priliku za lečenje, koje im može spasiti život i sprečiti širenje virusa na druge ljude.\nSZO je navela da je od 2005. do 2015. godine procenat ljudi koji su saznali da imaju HIV povećan sa 12 na 60 odsto.\nUpdated: 3. децембра 2018. — 19:50\nOznake: Dom zdravlja Tuztin, Svetski dan borbe protiv side


Trezor je otvoren, krenula isplata 31 milijarde dinara za "minimalce" - RTS\nB92, Pre 3 sata\nDržava uplaćuje drugi minimalac u iznosu od 30.000 dinara preduzetnicima, mikro, malim i srednjim preduzećima - 50 odsto od tog iznosa namenjeno je i radnicima u velikim preduzećima.\nGostujući u Dnevniku RTS-a, ministar finansija Siniša Mali rekao je da je u sedam sati otvoren Trezor i da je krenula uplata 31 milijarde dinara na račune 235.000 preduzeća, privrednih subjekata koji zapošljavaju više od milion i 50.000 randika.\n"Uspeli smo da sačuvano sva radna mesta, isplatom mininalne zarade, ono što je važno izlazimo sa merama za dodatno zapošljavanje. Veliki broj zemalja u svetu se bori sa koronom, sa ekonomskim posledicama, mi primenjeujući program razmišljamo kako da podstaknemo novo zapošljavanje. Narednih par dana možete da očekujete lep, dobar, sveobuhvatan program za novo zapošljavanje. Imamo preko 20 mera koje sagledavamo - ili da se umanje porezi i doprinosi za svakog novozaposlenog ili da se stimulacijom u novcu da podstrek preduzeću", kaže ministar finansija.\nCilj nam je da agresivnije krenemo u novo zapošljavanje da bi životni standard podigli još brže, ukazao je Mali.\nPrema njegovim rečima, do jutors se oko 6,2 građana Srbije, uključujući najstarije građane, prijavilo za vid pomoći od 100 evra.\n"I jesam očekivao da će se manje ljudi prijaviti, ovo pokazuje koliko je mera bila opravdana, u centar smo pogodili šta je građanima potrebno. Želeli smo da jednu dozu optimizma prensemo i na građane Srbije, želei smo da emotivni faktor bude važan i do kraja godine budemo najbolji u Evropi", rekao je Mali.\n"Danas sledi uplata drugog minimalca, a 2012. je bio 16.000 dinara, sada je preko 30.000 dinara, važno je da iz godine u godinu ta zarada raste i sa tom politikom nastavićemo u budućnosti", istakao je ministar finansija.\n"Broj ljudi koji su se prijavili pokazuje da kritike nisu utemeljene, svako od nas je bio pod uticajem korone, ovo je želja države da pokaže koliko je jaka i da podrži svakog punoletnog građanina Srbije", zaključio je Siniša ...\nJelena Milić: Zaglavljena u kosovskom ćorsokaku EU radi sve da Srbija napravi grešku\nDanas, Pre 7 sati